'Οχι πια' νέο διήγημα\nΈσκυψα πάνω απ’ το γυμνό κρανίο του γέροντα που μου έκρυβε το οπτικό πεδίο. Μια γυναίκα γύρω στα τριάντα άνοιγε νευρικά ένα δερματόδετο ημερολόγιο. Την παρακολουθούσα απ’ την στιγμή που μπήκε στο βαγόνι. Δυο σταθμοί είχαν περάσει χωρίς να έχει κουνηθεί μα στο μακρόστενο πρόσωπο της διαφαινόταν κάποια ένταση. Ο γέροντας ήρθε και στήθηκε μπροστά μου σπρώχνοντας με δήθεν αδιάφορα στο πλάι, για να κρατηθεί απ’ το σίδερο που αποτελούσε μέρος ενός μεταλλικού σκελετού πάνω στον οποίο ήταν βιδωμένες οι πλαστικές θέσεις για τους επιβάτες. Ευτυχώς για μένα και την αδηφάγα παρατηρητικότητα που με χαρακτηρίζει, το ύψος του ήταν σύμφωνο με τον μέσο όρο του ανδρικού πληθυσμού στην Ελλάδα του μεσοπολέμου. Παρόλα αυτά μπορούσα να δω μονάχα το πρώτο μισό του κορμιού της γυναίκας. Αρκετό για να με διατηρεί απασχολημένο, ελλιπές όμως για να ολοκληρώσω την εικόνα που θα χόρταινε την ανάγκη μου. Άλλωστε από στιγμή σε στιγμή μπορεί εκείνη να αναχωρούσε. Και εγώ δεν είμαι ο τύπος που ακολουθεί τους ανθρώπους επειδή του έκαναν εντύπωση. Μέχρι πρότινος, όταν ακόμη δούλευα, δεν είχα καν τον χρόνο για να το κάνω μήτε το περιβάλλον για να μου δώσει τα ανάλογα ερεθίσματα. Η καθημερινή μου μετακίνηση γινόταν με μηχανοκίνητο δίκυκλο γνωστού ιαπωνικού εργοστασίου, διαρκούσε κάτι λιγότερο από είκοσι λεπτά κατά την διάρκεια των οποίων οι άνθρωποι αποτελούσαν στόχους προς αποφυγή. Ο σκοπός ήταν να φτάσω εγκαίρως στην δουλειά. Ύστερα κλεινόμουν στον μικρόκοσμο του λογιστηρίου μιας μεγάλης εταιρίας φορτωμένος άγχος από τους ανωτέρους μου. Το μεγάλο λευκό ρολόι που στόλιζε την έξοδο του γραφείου αποτελούσε όργανο ακούσιας εκγύμνασης του αυχένα, που μετέφραζε με τις κινήσεις του την ολοένα και μεγαλύτερη επιθυμία μου για φυγή καθώς κατά κανόνα το ωράριο υπερέβαινε κατά πολύ τις οκτώ ώρες. Έπειτα επέστρεφα κουρασμένος στο σπίτι μου όπου έβρισκα τη γυναίκα μου και την μικρή μου κόρη σε αφιονισμένη κατάσταση, έτοιμη να στραγγίξει και την τελευταία ικμάδα που μου είχε απομείνει μέχρις ότου καταλήξω στην λήθη του ύπνου. Αλλά να, τώρα βρισκόμουν ενώπιον μιας συναισθηματικής εκτόνωσης. Η μελαχρινή γυναίκα που παρακολουθούσα έγραφε με ένα μηχανικό μολύβι δυο λέξεις πάνω στις άδειες γραμμές μιας σελίδας με σημερινή ημερομηνία. Δέκα Φεβρουαρίου, Χαραλάμπους ιερομάρτυρα διάβαζα με μικρά γραμματάκια δίπλα στο νούμερο. Και λίγο παρακάτω, κάπου στη μέση τη φράση ‘ΌΧΙ ΠΙΑ’. Η γραφιτένια μύτη είχε χτυπήσει με βία το χαρτί αφήνοντας πάνω του λίγα θραύσματα που με το πέρασμα της παλάμης μουτζούρωσαν το κενό μεταξύ των δυο λέξεων σαν κάποιο μυστήριο να υπέφωσκε σε εκείνο το σημείο. Η άγνωστη σήκωσε το κεφάλι της και με κοίταξε στα μάτια. Εκείνη τη στιγμή διάλεξε ο γέροντας να ξανακάνει αισθητή την παρουσία του λες και υπήρχε κάποιος σκηνοθέτης από πίσω μας που φώναξε «τι στέκεσαι ντε; η σειρά σου είναι».\n«Δεν κάνεις λίγο πιο πέρα βρε παλληκάρι μου, κοτζάμ άντρας, δεν με βλέπεις; Πάω και δεν πάω. Δεν σηκώνεται και κανείς για να κάτσω και δεν με βαστάνε τα πόδια μου. Άσε με να ακουμπήσω στην πόρτα να βάλω και αυτά τα ρημάδια τα λάδια σε μια γωνιά». Η αλήθεια είναι πως ασυναίσθητα, στην προσπάθεια μου να δω καλύτερα τον είχα στριμώξει πάνω στη μπάρα. Το βλέμμα της άγνωστης ταξίδευε πια απ’ την άλλη μεριά, σε άλλη σειρά καθισμάτων. Στην επόμενη στάση κατέβηκε. Σημείωσα την ώρα στο πίσω μέρος του μυαλού μου και άρχισα να φτιάχνω ιστορίες. Είναι πιθανό να μένει κάπου εδώ κοντά. Αν όμως είναι ταραγμένη θα θέλει να επιστρέψει στο σπίτι της; Δεν είχα προλάβει να δω αν φορούσε βέρα. Μπορεί να έχει προβλήματα με τον καλό της. Να έχει φτάσει ο κόμπος στο χτένι και να ετοιμάζεται να διακόψει μια πολύχρονη σχέση. Καθώς το δρομολόγιο μετρούσε αντίστροφα τα χιλιόμετρα που είχαν απομείνει για να φθάσουμε στο τέρμα, το κουβάρι με τις πιθανές εκδοχές άρχισε να ξετυλίγεται μέσα σε δαιδαλώδη μονοπάτια. Ε, λοιπόν δεν θα κάτσω να σκάσω κιόλας. Κουραστικό μου φαίνεται. Ας κάνω άλλη μια βόλτα αύριο. Μέσα σε διάστημα λίγων μηνών είχα χρησιμοποιήσει αρκετές φορές τα μέσα μαζικής μεταφοράς πηγαίνοντας σε συνοικίες που ποτέ μου δεν είχα επισκεφθεί. Από κάποιες μάλιστα ούτε καν είχα περάσει. Η ξαφνική εργασιακή παύση δεν ήταν η μόνη αλλαγή που έλαβε χώρο τον τελευταίο χρόνο. Είχε προηγηθεί ο καθόλου ξαφνικός χωρισμός με τη γυναίκα μου. Όταν λοιπόν με κάλεσαν απ’ την διεύθυνση για να μου αναγγείλουν ότι η συνεργασία μας έπαψε να ισχύει, το θεώρησα φυσικό επακόλουθο της οικογενειακής μας διάλυσης. Ενός κακού μύρια έπονται.\nΤην επόμενη μέρα ξαναβρέθηκα στην αφετηρία του δρομολογίου Α25. Ήταν για μένα το γεγονός της εβδομάδας. Όχι απαραίτητα για να βρω λύση στο μυστήριο που έκρυβε εκείνο το μαυριδερό ‘όχι πια’. Περισσότερο μάλλον για να αποκτήσουν κάποιο νόημα όλες αυτές οι μέρες που διαδέχονταν η μια την άλλη δίχως να αποκαλύπτουν μια διέξοδο απ’ το τούνελ της απραξίας. Η προσμονή μου δεν είχε αποτέλεσμα. Περάσαμε τη στάση χωρίς να φανεί. Λογικό σκέφθηκα. Έτσι δεν γίνεται συνήθως; Το τρένο χάθηκε για μια στιγμή σε μια μικρή σήραγγα. Οι πλαφονιέρες δεν πρόφθασαν να ανάψουν και όταν ξαναβρεθήκαμε κάτω απ’ το γαλάζιο ουρανό, η προσωρινή λύση στο υπαρξιακό μου τέλμα εμφανίστηκε να περπατάει σε ένα πεζόδρομο κατά μήκος των σιδηροδρομικών γραμμών. Μέχρι να βεβαιωθώ πως ήταν εκείνη, το παράθυρο φρόντισε να την αδειάσει και να προχωρήσει στο επόμενο καρέ. Πλησιάζαμε την τσιμεντένια πλατφόρμα του σταθμού. Το δίχως άλλο θα κατέβαινα. Δεν ξέρω γιατί αλλά έτσι αποφάσισα. Η συνέχεια όμως δεν ήταν η αναμενόμενη. Έψαξα όλη την περιοχή. Έφτασα μέχρι τον προηγούμενο σταθμό. Κοίταξα μέσα σε καφέ, μπήκα σε καταστήματα. Με λίγα λόγια έμαθα τη γειτονιά μα πουθενά δεν την αντάμωσα. Ετοιμαζόμουν να επιστρέψω όταν έπεσα σχεδόν πάνω της καθώς έμπαινα στο βαγόνι για να γυρίσω πίσω. Σαστισμένος έμεινα να την κοιτάζω καθώς έκλειναν μπροστά μου οι αυτόματες πόρτες. Φορούσε τα ίδια ρούχα με χθες, ένα μπλουτζίν, ένα λαδί μπουφάν και μαύρα μποτάκια με μεγάλο τακούνι. Στον ώμο της κρεμόταν μια φαρδιά τσάντα και στο ένα της χέρι κρατούσε μια σακούλα από κάποιο ζαχαροπλαστείο. Μπορεί να πήρε γλυκά για να ξεχάσει την πίκρα της . Μα τι διάβολο, κάθε μέρα κατέβαινε και σε διαφορετική στάση; Μπέρδεμα, ενδιαφέρον μπέρδεμα. Έριξα μια ματιά στο ρολόι του νεαρού που άκουγε απορροφημένος και πιθανότατα ήδη κουφός αν κρίνω απ’ την ένταση που τράνταζε τα μικροσκοπικά του ακουστικά, κάποιον διαμαρτυρόμενο νέγρο. Ήταν περασμένες τέσσερις. Η κόρη μου θα είχε επιστρέψει σπίτι και θα με περίμενε. Σήμερα ήταν Τετάρτη. Κάθε τέτοια μέρα περνούσα και την έπαιρνα για ένα περίπατο στο πάρκο της περιοχής. Την περισσότερη ώρα την περνούσαμε καθισμένοι σε κάποιο παγκάκι χαζεύοντας τ’ άλλα παιδάκια που ανεβοκατέβαιναν σαν βολίδες τις τσουλήθρες και δοκίμαζαν τις αντοχές των γονιών τους προσπαθώντας να φθάσουν τον ουρανό καθώς έκαναν κούνια. Η μικρή δεν έβαζε γλώσσα μέσα προσπαθώντας να σβήσει την έλλειψη που ένοιωθε στο διάστημα που μεσολαβούσε μέχρι να με ξαναδεί. Η Παιδική Χαρά της ήταν αδιάφορη αφού βρισκόταν εκεί κάθε τρεις και λίγο. Για την μητέρα της δεν μιλούσαμε. Μονάχα τα τυπικά. Η συνάντηση μας ήταν η μόνη ρουτίνα που είχε νόημα στη ζωή μου. Οι ώρες κύλησαν γρήγορα και η στιγμή του αποχωρισμού άφησε την θλιμμένη της ματιά να παλεύει με την ευχαρίστηση που είχα νοιώσει και να με συνοδεύει στις πρώτες ώρες της νύχτας.\n«Μην το παιδεύεις Γιάννη. H ζωή είναι ένα μεγάλο πρόβλημα με προσωρινές λύσεις». Ο τσιγγάνος που πηγαινοερχόταν έξω απ’ την είσοδο του κτιρίου που έμενα αναζητώντας παλιές συσκευές, σίδερα, θερμοσίφωνες και ότι άλλο θα μπορούσε να του εξασφαλίσει λίγα ευρώ ακόμη για να τελειώσει τη βόλτα της ημέρας, με χαιρέτησε φιλοσοφώντας την κακή μου διάθεση. «Σε βλέπω να τριγυρίζεις και αναρωτιέμαι μήπως είσαι και εσύ λίγο σαν και μένα. Έλα να δουλέψουμε παρέα μέχρι να βρεις κάτι καλύτερο. Θα βγαίνεις μπροστά για τα πρώτα και εγώ θα κάνω μετά το παζάρι. Θα πηγαίνουμε με το φορτηγάκι στις οικοδομές και θα μαζεύουμε μέταλλα». Το επίδομα ανεργίας και η αποζημίωση που είχα πάρει δεν θα με συντηρούσαν για πολύ. Μα ήλπιζα ακόμα. Υπήρχαν κάποιοι γνωστοί. Κάτι μπορεί να βρισκότανε. Τον Γιώργη τον συμπαθούσα. Μιλούσαμε κάθε φορά που τον έβλεπα στη γειτονιά. Ήταν έξω καρδιά και μου είχε πει την ιστορία της ζωής του μέσα από κερασμένες μπύρες και εγώ τη δική μου με τον μοναδικό εξιλεωτικό τρόπο που την λες σε κάποιον που δεν έχει καμία σχέση με το περιβάλλον σου.\n«Πάμε στου Βλάση για μια πριν φύγεις;» του πέταξα. Ήταν ακόμα νωρίς και βαριόμουν να κλειστώ σπίτι περιμένοντας να δω κάποια καλή μεταμεσονύκτια ταινία στην τηλεόραση.\n«Και δεν πάμε» μου απάντησε χαμογελαστός. Άρχισε την κουβέντα πρώτος. Ο γιός του πήγαινε Δευτέρα τάξη στο δημοτικό και παιδευότανε με τα μαθηματικά. «Κινέζικα να μάθαινε καλύτερα θα τα πήγαινε ο συνονόματος σου. Εσένα με νούμερα δεν έχει να κάνει η δουλειά σου; Δεν έρχεσαι καμιά μέρα απ’ τα μέρη μας μπας και τον βοηθήσεις;». Ο Γιώργης έμενε σε ένα τσιγγάνικο καταυλισμό πίσω απ’ το Νομισματοκοπείο.\n«Ναι, βέβαια, θα ‘ρθω». Τι είχα να χάσω άλλωστε;\n«Πέρνα μια βόλτα αύριο τ’ απόγευμα που θα ναι και ο γιός μου».\n«Ναι, γιατί έχεις κάπου να πας;» μου είπε κάπως ειρωνικά. Έκατσα και του διηγήθηκα την ιστορία με την άγνωστη γυναίκα για να μην νομίσει ότι τον αποφεύγω.\n«Καλά, αν και δεν καταλαβαίνω. Εγώ θα της είχα μιλήσει απ’ την πρώτη στιγμή. Αύριο να της πεις, μην την αφήσεις να αμοληθεί πάλι. Έχομε και δουλειές. Άιντε, ξεμπέρδευε». Κατέβασε με μια ρουφιά την μπύρα και σηκώθηκε. «Μυστήριος που είσαι ρε αδερφέ μου ώρες ώρες. Καλό βράδυ. Α, και αν την βρεις φερ’ την και αυτήν μαζί στις τέντες. Να τη γνωρίσουμε». Έτσι όπως απλοποιούσε τις καταστάσεις στο μυαλό του πιθανόν να νόμιζε ότι άπαξ και την γνώριζα θα την παντρευόμουνα κιόλας.\nΤο άλλο πρωί ξύπνησα από μια δυνατή βροχή. Είχε σηκωθεί αέρας και το τζάμι του παραθύρου που έβλεπε στο μποτιλιαρισμένο δρόμο ήταν διάστικτο από σταγόνες. Κοίταξα ψηλά στον ουρανό. Σε κάποια σημεία κάπως μακρύτερα έκαναν την εμφάνιση τους γαλάζιοι λεκέδες. Η κακοκαιρία δεν θα κρατούσε πολύ αλλά ακόμα και να συνέχιζε θα ήμουν συνεπής στο ραντεβού μου. Ευτυχώς για μένα συνεπής ήταν και η μελαχρινή τριαντάρα αυτή τη φορά. Ανέβηκε την ίδια περίπου χρονική στιγμή και απ’ την ίδια στάση που την είχα πρωτοδεί. Φορούσε και πάλι τα ίδια ρούχα. Μήπως ήταν κι αυτή άνεργη; Θα μου πείτε γιατί μόνο οι άνεργοι φοράνε τα ίδια ρούχα για μέρες; Χαζή παρατήρηση. Στο μεταξύ η μόνη κενή θέση βρισκόταν στο ίδιο σημείο με την προηγούμενη φορά. Μονάχα ο γέροντας μας έλειπε για να ολοκληρωθεί ένα μεταμοντέρνο déjà vu. Έψαξα ασυναίσθητα για κρυμμένη κάμερα. Μήπως με δουλεύουν; Η γυναίκα έσπευσε να κάτσει και με μια γρήγορη κίνηση έβγαλε απ’ την τσάντα της το δερματόδετο ημερολόγιο. Ο σελιδοδείκτης βρισκόταν στην προηγούμενη ημερομηνία. Οι μυς του προσώπου της συσπάστηκαν. Το δέρμα της ρόδισε. Τα χείλη της στένεψαν. Ελευθέρωσε το μηχανικό μολύβι τραβώντας το μέσα απ’ τους μεταλλικούς κρίκους που συγκρατούσαν τα φύλλα και το κατέβασε με φόρα σαν μαχαίρι πάνω στην σελίδα. Με κόπο σχημάτισε την ίδια φράση χαράζοντας την λεπτή επιφάνεια του χαρτιού. Ίχνη γραφίτη πέρασαν και στις επόμενες σελίδες. Για μερικά δευτερόλεπτα το μυαλό μου άδειασε. Θαύμασα αυτή τη σκηνή σαν απλός θεατής ξεχνώντας ότι επρόκειτο για μια δεύτερη εκδοχή του ίδιου συμβάντος. Περισσότερο δράμα σαν να είχε ζητήσει το επιβατικό κοινό και το είχε πάρει. Τα γαλάζια αμυγδαλωτά μάτια της γυναίκας ήταν υγρά και το δεξί της χέρι έτρεμε. Οι λέξεις, οι φράσεις, οι πιθανοί διάλογοι που έφτιαχνα απ’ το πρωί είχαν εγκλωβιστεί σε κάποια πνευματική οδό και τώρα που ετοιμαζόμουν να της μιλήσω, αισθανόμουν σαν αβοήθητος απαχθείς μεγαλοβιομήχανος με εκείνη την συνθετική αυτοκόλλητη ταινία στο στόμα. Στον επόμενο σταθμό η άγνωστη πλησίασε την πόρτα για να κατέβει. Το ίδιο ήθελα να κάνω και εγώ μα τα πόδια μου παρέμεναν βιδωμένα δίπλα απ’ το κενό πλέον πλαστικό κάθισμα. Η αναποφασιστικότητα είναι ένα στοιχείο του χαρακτήρα μου με το οποίο συγκρούομαι τελευταίως όλο και περισσότερο. Σπάνια χάνει και όταν κάτι τέτοιο συμβαίνει με εκδικείται. «Κουνήσου, θα σου φύγει» είπα στον εαυτό μου. Απορροφημένος απ’ την προσπάθεια να υπερνικήσω τις αναστολές μου είχα ξεχάσει να κρατηθώ από κάποιο χερούλι και έτσι με την ατζαμοσύνη του μηχανοδηγού ο οποίος πάτησε φρένο λες και πίσω απ’ το χώρισμα της καμπίνας του υπήρχε το απόλυτο κενό, έκανα για λίγα μέτρα τον Τιραμόλα χωρίς επιτυχία για να καταλήξω στην δεξιά ωμοπλάτη της γυναίκας που έκρυβε το μυστήριο της επαναλαμβανόμενης φράσης.\n«Χίλια συγνώμη, σας χτύπησα;» της είπα καθώς πατούσαμε στην πλατφόρμα. Ένα έντονο άρωμα μου γαργαλούσε την μύτη.\n«Μπα, όχι» μου είπε χαμογελώντας. Δεν φάνηκε να ταράχτηκε διόλου απ’ αυτή την απρόσμενη επαφή. «Άλλωστε ήμουν αρκετά αφηρημένη με κάτι που σκεπτόμουν» πρόσθεσε.\n«Ξέρετε, χωρίς να το θέλω σας παρατήρησα όταν ήμασταν μέσα. Αν δεν γίνομαι αδιάκριτος σας συμβαίνει κάτι;».\n«Ας πούμε πως δεν θα ήθελα να το κουβεντιάσω» με κοίταξε με ένα υπέροχα θλιμμένο βλέμμα και πριν σκεφτώ οτιδήποτε με άφησε εκεί στην άκρη της μεταλλικής σκάλας απ’ όπου θα ξεκινούσε το επόμενο στιγμιότυπο της προσωπικής της ζωής.\nΕικοσιτέσσερις ώρες κύλησαν με το μυαλό μου να συνεχίζει να ψάχνει αυτά που δεν γνώριζε για να ξαναβρεθώ στο ίδιο ακριβώς σημείο κάτω όμως από άλλες συνθήκες. Συναντηθήκαμε στο τρένο και η Νικολέτα - να και ένα προσωπικό δεδομένο που κατάφερα να μάθω - μου πρότεινε να πιούμε μαζί καφέ σε ένα ήσυχο στέκι κοντά στον σταθμό. Η διάθεση της είχε αλλάξει εντελώς όπως επίσης και τα ρούχα της! Φορούσε ένα πολύχρωμο φουστάνι και από πάνω ένα κοντό μαύρο παλτό. Φαινόταν χαρούμενη.\n«Σε βλέπω καλύτερα από χθες» της είπα.\n«Μμμ, ναι. Χθες τελείωσα μια άσκηση που έπρεπε να κάνω με επιτυχία».\n«Δηλαδή;» ρώτησα με περιέργεια.\nΟ ήλιος έχει κρυφτεί για τα καλά πίσω απ’ τις άχαρες πολυκατοικίες και εγώ βρίσκομαι ακόμα στο ανήσυχο πλέον στέκι που έχει γεμίσει από παρέες διαφόρων ηλικιών. Είμαι μόνος. Η μακρόστενη γιγαντοοθόνη μεταδίδει αδιάλειπτα βιντεοκλίπ από ελληνικά και ξένα συγκροτήματα τα οποία μόνο ακούω, διότι μέσα σ’ αυτό το εικονικό κάδρο βλέπω την κομψή φιγούρα της Νικολέτας να στέκεται όρθια σε μια μικρή αίθουσα διδασκαλίας και να εξηγεί με ενθουσιασμό στον καθηγητή και στους υπόλοιπους μαθητές την προετοιμασία και την εκτέλεση της ιδέας που είχε για την εργασία που τους είχε ανατεθεί. Ο καθηγητής ήταν ηθοποιός. Η αίθουσα διδασκαλίας θεατρικό εργαστήρι και το θέμα της άσκησης ο αυτοσχεδιασμός. Η Νικολέτα είχε διαλέξει ένα δημόσιο χώρο για να εξασκηθεί στην υποκριτική. Δεν ξέρω αν κατάφερε να πείσει τους συμμαθητές της για την επιτυχία του εγχειρήματος της. Σίγουρα όμως είχε πείσει εμένα…….\nLabels: διηγήματα λογοτεχνία λογοτεχνικά κείμενα Όχι Πια Σπύρος Γλύκας\n'Οχι πια' νέο διήγημα ΌχιΠια Έσκυψα πάνω απ...\n'Ντο Δίεση' Η μουσική και η μούσα της ΝτοΔίεση...\n'Φίλοι' διήγημα νούμερο επτά Φίλοι Πονάω. Ξανακ...\n'Χωρίς Ανάσα' Μιας και οι εξελίξεις τρέχουν ανε...


Σκηνές για πλούσιους «νομάδες»\nΤο πολυτελέστατο καταφύγιο του Mr Virgin στην Κένυα για όσους αγαπούν την περιπέτεια.\nΑμφιθεατρική θέα της αφρικανικής άγριας φύσης, spa, εξαιρετικά φαγητά και απεριόριστη σαμπάνια. Το πολυτελές καταφύγιο του Βρετανού μεγιστάνα Ρίτσαρντ Μπράνσον στο Olare Motorogi Conservancy, στην Κένυα, υπόσχεται συναρπαστικές εμπειρίες για όσους θέλουν να το απολαύσουν, αρκεί να μπορούν να διαθέσουν το 650 ευρώ τη διανυκτέρευση ανά άτομο!\nΟ Mr Virgin, που διαθέτει επίσης τη νήσο Νέκερ, έναν επίγειο παράδεισο στην Καραϊβική, ξέρει καλά την τέχνη του συνδυασμού της πολυτέλειας υψηλών απαιτήσεων με τον σεβασμό στην ομορφιά της φύσης. Εχοντας λοιπόν την εμπειρία από το ιδιωτικό του νησί, στο οποίο έχει κατά καιρούς φιλοξενήσει εκτός από την οικογένειά του και διάσημους, όπως η Κέιτ Μος, αλλά και πελάτες με πολύ χοντρά πορτοφόλια, αποφάσισε να δημιουργήσει το αντίστοιχο καταφύγιο σ’ ένα τελείως διαφορετικό τοπίο, αυτό της αφρικανικής σαβάνας.\nΤο «Mahali Mzuri» είναι στην ουσία ένα σύμπλεγμα από πολυτελείς γιούρτες (σκηνές νομάδων), όπου εκτός από τη συναρπαστική εμπειρία της εγγύτητας με την άγρια φύση οι πελάτες μπορούν να απολαύσουν πολυτέλεια πεντάστερου ξενοδοχείου με νόστιμα φαγητά, διάφορες δραστηριότητες αλλά και αδιατάρακτη ηρεμία.\nΗ κατασκήνωση, που αποτελείται από δώδεκα υπερπολυτελείς σκηνές, οι οποίες μπορούν να φιλοξενήσουν μέχρι και 24 άτομα συνολικά, είναι σκαρφαλωμένη σε λόφο, ώστε όλες οι σκηνές να έχουν θέα στην εντυπωσιακή κοιλάδα. Επίσης διαθέτει πισίνα 12 μέτρων, ενώ σε όλους τους χώρους υπάρχουν iPads και κονσόλες για βιντεοπαιχνίδια. Αυτό όμως που πραγματικά συγκεντρώνει το μεγαλύτερο ενδιαφέρον των επισκεπτών είναι η αίθουσα spa για περιποιήσεις σώματος και προσώπου, ενώ, όπως είναι φυσικό, σε καταλύματα αυτού του επιπέδου η κατανάλωση σαμπάνιας και άλλων ακριβών ποτών είναι απεριόριστη.\nΤο καταφύγιο «Mahil Mzuri», το οποίο εγκαινιάστηκε το 2013, ενδείκνυται και για τους λάτρεις της δράσης! Νωρίς το πρωί, αργά το απόγευμα και το βράδυ διοργανώνονται εξορμήσεις και σαφάρι,αλλά και ημερήσιες εκδρομές εκπαιδευτικού χαρακτήρα για γνωριμία με τη φυλή των Μασάι. Επίσης στο Μασάι Μάρα μπορούν να κάνουν και πτήση με αερόστατο.\nΟι σκηνές νοικιάζονται όλες έναντι 18.000 ευρώ τη βραδιά ή και μεμονωμένα. Την υψηλή σεζόν (Ιούλιος – Οκτώβριος) η διανυκτέρευση κοστίζει 634 ανά άτομο, ενώ τη χαμηλή σεζόν (Απρίλιος – Ιούνιος και 21 Νοέμβριου – 21 Δεκεμβρίου) κοστίζει 453 ευρώ ανά άτομο. Στην τιμή συμπεριλαμβάνονται η διατροφή και οι δραστηριότητες.


Γ΄ ΕΛΜΕ - ΘΕΣ/ΝΙΚΗΣ Θεσσαλονίκη 3 /12/ 2016\n8χρόνια συμπληρώνονται, από τη μέρα που ο δεκαπεντάχρονος τότε μαθητής Αλέξανδρος Γρηγορόπουλος, έπεφτε νεκρός από τη σφαίρα του ειδικού φρουρού της ΕΛ.ΑΣ.\nΣήμερα που «δολοφονούνται τα όνειρα » των νέων η δημόσια παιδεία διαλύεται, η ανεργία καλπάζει, η μετανάστευση των νέων αποκτά δραματικές διαστάσεις, ο αγώνας για ελπίδα και κοινωνική χειραφέτηση αποτελούν πλέον μονόδρομο.\nΣήμερα είναι χρέος μας σαν πολίτες και εκπαιδευτικοί να υψώσουμε «τοίχο ατίθασο» υπεράσπισης των παιδιών μας, της ζωής, του μέλλοντός τους ! Να θυμίσουμε στους μαθητές μας τα γεγονότα του Δεκέμβρη ,να τιμήσουμε τη μνήμη του αδικοχαμένου Αλέξη.\nΌλοι και όλες στις διαδηλώσεις την Τρίτη 6 Δεκέμβρη στην Καμάρα στις 3 μ.μ. μαζί με τους φοιτητές, τους μαθητές, την κοινωνία που αντιστέκεται.


Άιντραχτ – Ουνιόν Βερολίνου 1-2: «Διπλό» εκτόξευσης για τους πρωτευουσιάνους (vid) – ArenaLarissaGr\nΣτο +9 από τα πλέι άουτ η Ουνιόν Βερολίνου, η οποία εκμεταλλεύτηκε την κούραση της Άιντραχτ Φρανκφούρτης.\nΤην περασμένη Πέμπτη (20/02), η Άιντραχτ Φρανκφούρτης ήταν εντυπωσιακή και συνέτριψε με 4-1 την Ζάλτσμπουργκ, κάνοντας άλμα πρόκρισης στους «16» του Europa League.\nΜε τρεις διαδοχικές εντός έδρας νίκες και στην Bundesliga, οι Αετοί ήταν το απόλυτο φαβορί κόντρα στην Ουνιόν Βερολίνου, μια από τις πιο αδύναμες εκτός έδρας ομάδες του πρωταθλήματος, στο ματς που έκλεισε την 23η αγωνιστική.\nΟι πρωτευουσιάνοι, όμως, εκμεταλλεύτηκαν την κούραση και την… ευφορία της Άιντραχτ και πήραν μια σπουδαία νίκη (2-1), χάρη στην οποία ξέφυγαν με εννέα βαθμούς από την τελευταία τριάδα, ξεπερνώντας και κατά έναν βαθμό την αντίπαλό τους.\nΣεμπάστιαν Άντερσον (49’) και Εβάν Εντικά (67’ αυτογκόλ) έδωσαν σημαντικότατο προβάδισμα στην Ουνιόν, με την Άιντραχτ να μειώνει απλά με αυτογκόλ του Φλόριαν Χίμπνερ (79’), αφού νωρίτερα της είχε ακυρωθεί γκολ του Αντρέ Σίλβα μέσω VAR.\nΕΠΟΜΕΝΟ ΑΡΘΡΟ Λίβερπουλ – Γουέστ Χαμ: Γκάφα του Φαμπιάνσκι, γκολ του Σαλάχ! (vid)\nΠΡΟΗΓΟΥΜΕΝΟ ΑΡΘΡΟ Πιτίνο: «Δεν έχουμε ψευδαισθήσεις για το ποιοι είμαστε, στόχος τα playoffs»


Σπιτική Πίτσα αφράτη και τραγανή από το Shef μας Παναγιώτη Παπαδάκη – Χιακά Νέα\nΣπιτική Πίτσα αφράτη και τραγανή από το Shef μας Παναγιώτη Παπαδάκη\n26 Σεπτεμβρίου, 2020 27 Σεπτεμβρίου, 2020 admin\tΠαναγιώτη Παπαδάκη, Πίτσα, Σπιτική Πίτσα αφράτη και τραγανή, ΣΥΝΤΑΓΕΣ\nΣπιτική Πίτσα αφράτη και τραγανή\n900 γρ. αλεύρι τύπου 55%( σκληρό για πίτσα)\n55 γρ. λάδι (ελαιόλαδο+ηλιέλαιο)\n2 γρ ξύδι (όχι λευκό)\nΑρχικά, ας δούμε δύο περιπτώσεις οι οποίες παίζουν ρόλο στη συνέχεια της συνταγής:\nΑν θέλετε να δημιουργήσετε ζύμη την οποία θα τοποθετήσετε στο ψυγείο για να ψήσετε μετά από ώρες ή και (έως 4-5) μέρες, τότε είτε χρησιμοποιείτε ξηρή είτε νωπή μαγιά, το νερό σας να είναι σε θερμοκρασία δωματίου. Τη νωπή μαγιά θα τη διαλύσετε στο νερό, ενώ την ξηρή μαγιά θα την κρατήσετε εκτός νερού.\nΑν θέλετε να δημιουργήσετε ζύμη την οποία θα ψήσετε μετά από 1μιση ώρα, τότε:\n– Αν χρησιμοποιήσετε νωπή μαγιά, φροντίστε ως πρώτο βήμα να τη διαλύσετε μέσα στο νερό το οποίο ιδανικά πρέπει να έχει θερμοκρασία 35 βαθμούς Κελσίου.\n– Αν χρησιμοποιήσετε ξηρή μαγιά, τότε το νερό σας να έχει θερμοκρασία 42 βαθμούς Κελσίου και δε χρειάζεται να διαλύσετε την ξηρή μαγιά στο νερό. Έχετε τα δύο υλικά ξεχωριστά.\nΑν δεν έχετε θερμόμετρο, φροντίστε το νερό να είναι ζεστό και να το αντέχει το δάχτυλο σας, διαφορετικά αν είναι πολύ ζεστό θα «σκοτώσει» τη μαγιά σε κάθε περίπτωση.\nΡίξτε στον κάδο του μίξερ το αλεύρι, το αλάτι και τη ζάχαρη. Ανακατέψτε καλά όλα τα στέρεα υλικά με ένα σύρμα χειρός. Αν χρησιμοποιείτε ξηρή μαγιά, ρίξτε την στο σημείο αυτό και ανακατέψτε ξανά με ένα σύρμα χειρός.\nΡίξτε το ζεστό νερό (ή το ζεστό νερό με τη νωπή μαγιά) και το λάδι μέσα στον κάδο του μίξερ με τα στέρεα υλικά και με την κεφαλή του γάντζου ζύμης ανακατέψτε σε χαμηλή ταχύτητα για να δημιουργηθεί η ζύμη. Αν δεν έχετε μίξερ, ανακατέψτε με τα χέρια.\nΜετά από 1-2 λεπτά η ζύμη θα έχει πάρει μορφή. Αυξήστε λίγο την ταχύτητα και αφήστε τη ζύμη να ζυμωθεί για άλλα 10 λεπτά περίπου ώστε να «δουλέψει» η μαγιά και να κορδάρει η ζύμη. Αν δεν έχετε μίξερ, ζυμώστε με τα χέρια σας πάνω στον πάγκο της κουζίνας έως ότου γίνει λεία και ελαστική η ζύμη.\nΣτο μεταξύ, λαδώστε τον πάτο και τα τοιχώματα σε 4 βαθιά μπολ. Μην το παρακάνετε με το λάδι, απλώς δε θέλουμε να κολλήσει η ζύμη. Αν θέλετε ατομικές πίτσες, χρησιμοποιήστε 6 μπολ.\nΜόλις κλείσετε το μίξερ θα παρατηρήσετε πως μέρος της ζύμης έχει κολλήσει στο κάτω μέρος του μίξερ και πως είναι ζεστή. Αυτό είναι το αποτέλεσμα που θέλουμε, γι’ αυτό μην κάνετε το λάθος που έκανα κι εγώ στις αρχές και έβαζα περισσότερο αλεύρι. Απλώς ξεκολλήστε τη ζύμη με τη βοήθεια μιας χούφτας (ή σπάτουλας μαρίζ, ό,τι έχετε) και πιάστε την στα χέρια σας για να δείτε πόσο ωραία έχει γίνει.\n← ΤΟΠΟΘΕΤΗΣΗ ΙΑΤΡΟΥ ΣΤΟΝ ΟΙΚΟ ΝΑΥΤΟΥ ΧΙΟΥ\nΤουρκική επίθεση με drone στο Καστελόριζο: Εμβατήρια, σειρήνες και κόκκινη μπογιά σε ελληνική σημαία →


«Δεν είναι τόσο δύσκολο όσο φαντάζεστε το να μην αγοράζετε απολύτως τίποτα» / Life / Woman TOC\n«Δεν είναι τόσο δύσκολο όσο φαντάζεστε το να μην αγοράζετε απολύτως τίποτα»\nΗ εξομολόγηση μίας γυναίκας που μέσα στην περίοδο της πρώτης καραντίνας αποφάσισε να σταματήσει εντελώς τα ψώνια. Και τα κατάφερε.\n05 Ιαν. 21\nΗ Elizabeth Chai αποφάσισε ότι μέσα στο 2020 δεν θα αγοράσει απολύτως τίποτα με εξαίρεση φαγητό, καφέ και είδη υγιεινής. Ήθελε να αντισταθεί σθεναρά σε οποιαδήποτε ορμή την έσπρωχνε να προσθέσει μερικά ακόμα ρούχα στη ντουλάπα της ή καποια νέα αντικείμενα στο σπίτι της. Αντίθετα θα προσπαθούσε να επισκευάζει ό,τι χαλούσε ή να δανείζεται πράγματα από φίλους, ενώ παράλληλα έθεσε σαν στόχο να ξεφορτωθεί όλα εκείνα τα πράγματα που είχε στο διαμερισμά της και δεν τα χρειαζόταν πια. Έτσι, περίπου 2.000 αντικείμενα πουλήθηκαν, δορ»στηκαν ή πήγαν κατευθείαν στα σκουπίδια.\nΗ απόφαση να μην αγοράσει κανένα υλικό αγαθό ξεκίνησε από την επιθυμία της να μειώσει όσο το δυνατόν περισσότερο το αποτύπωμα της στον πλανήτη, αλλά και να εκτιμήσει επιτέλους περισσότερο τα πράγματα που είχε ήδη στην κατοχή της. Για να είναι σίγουρη ότι θα τα καταφέρει η Chai ενημέρωσε κάποιους φίλους για την απόφαση της και τους ζήτησε να την βοηθήσουν να τηρήσει τους κανόνες που η ίδια είχε βάλει στον εαυτό της.\nΌλα αυτά συνέβησαν πριν η πανδημία του κορονοϊού έρθει σαν κεραυνός για να αναστατώσει πλήρως την καθημερινότητα μας. Ενώ βρισκόταν ήδη τρεις μήνες σε διαδικασία «αυτοσυγκράτησης» η 40χρονη Chai, η οποίο εργάζεται ως γραφίστρια στο Πόρτλαντ των Ηνωμένων Πολιτειών, βρέθηκε παγιδευμένη στο σπίτι της χωρίς τη δυνατότητα διαφυγής στην καθημερινότητα της.\nΗ απόφαση να μην αγοράσει κανένα υλικό αγαθό ξεκίνησε από την επιθυμία της να μειώσει όσο το δυνατόν περισσότερο το αποτύπωμα της στον πλανήτη, αλλά και να εκτιμήσει επιτέλους περισσότερο τα πράγματα που είχε ήδη στην κατοχή της.\nΠαρόλα αυτά κατάφερε να μείνει πίστη στη δέσμευση της και συνέχισε να δωρίζει και να πουλάει αντικείμενα που δε χρειαζόταν και να αντιστέκεται στον πειρασμό του να αγοράσει καινούργια πράγματα. Αντί να κάνει οποιαδήποτε αγορά, η Chai κρατούσε μία προσεκτικά οργανωμένη λίστα. Αν εξακολουθούσε να θέλει ή να χρειάζεται κάτι στο τέλος του 2020 ίσως επέτρεπε στον εαυτό της να το αποκτήσει στις αρχές του 2021. Αυτό που έμαθε τελικά ήταν ότι οι καταναλωτικοί πειρασμοί περνούν πολύ γρήγορα.\nΌταν η πανδημία οδήγησε στο κλείσιμο εκατομμυρίων καταστημάτων σε ολόκληρο τον κόσμο, ο δια ζώσης καταναλωτισμός νέκρωσε, αλλά το διαδικτυακό εμπόριο άνθισε. Και παρά την άνοδο της ανεργίας και την κατάρρευση εκατοντάδων επιχειρήσεων, μία αύξηση της τάξης του 7% σε ιντερνετικές αγορές σημειώθηκε από τον Ιανουάριο μέχρι τον Σεπτέμβριο της χρονιάς που πέρασε. Αυτά που αγόραζαν περισσότερο οι καταναλωτές ήταν εσώρουχα, είδη γυμναστικής, ρουχισμό για το σπίτι, ηλεκτρικές σκούπες ρομπότ και δονητές.\nΠαρόλα αυτά όλο και περισσότερος κόσμος άρχισε να αισθάνεται ένα βαθύ άγχος απέναντι στον ασταμάτητο καταναλωτισμό που βιώνουμε ως κοινωνία εδώ και πάρα, πάρα πολλά χρόνια. Ξαφνικά, η πανδημία του κορονοϊού έκανε όλο και περισσότερους ανθρώπους να αναρωτηθούν αν στα αλήθεια χρειάζονται κάτι πρωτού το αγοράσουν.\nΌπως η 40χρονη Elizabeth Chai, η Νίνι Αrchanta από το Σιάτλ άρχισε να γίνεται όλο και περισσότερο καχύποπτη γύρω από τις καταναλωτικές της ανάγκες, για τους δικούς της, προσωπικούς λόγους.\nΌταν τον Αύγουστο του 2020 έχασε τη δουλειά της αναγκάστηκε να γίνει ιδιαίτερα προσεκτική πάνω στο τι αγοράζει και στο που ξοδεύει τα χρήματα της, συνειδητοποιώντας παράλληλα ότι παρά το γεγονός ότι θεωρούσε πως δούλευε για μία αξιόλογη, ηθική εταιρία στην πορεία κατάλαβε ότι για τους επιχειρηματίες το κέρδος και το προσωπικό συμφέρον θα έρχονται πάντα πρώτα. «Όλο αυτό κάνει απλώς τους πλούσιους ανθρώπους ακόμα πιο πλούσιους», δηλώνει σήμερα η 25χρονη.\nΚαι παρά την άνοδο της ανεργίας και την κατάρρευση εκατοντάδων επιχειρήσεων, μία αύξηση της τάξης του 7% σε ιντερνετικές αγορές σημειώθηκε από τον Ιανουάριο μέχρι τον Σεπτέμβριο της χρονιάς που πέρασε.\nΈτσι πήρε την απόφαση να σταματήσει εντελώς να αγοράζει αχρείαστα πράγματα και να εστιάσει την ενέργεια της στο Soapbox Project, μία διαδικτυακή πλατφόρμα που έχει σαν στόχο να ενημερώνει τους ανθρώπους για ζητήματα κοινωνικής δικαιοσύνης, θέλοντας να δημιουργήσει σταδιακά έναν καλύτερο και πιο δίκαιο κόσμο.\nΣε ένα πρόσφατο άρθρο που έγραψε η ίδια για την πλατφόρμα Saopbox Project δηλώνει ότι κατά τη γνώμη της «ο καλύτερος και πιο σύντομος δρόμος για μία πιο ουσιαστική και καλή ζωή είναι να σταματήσουμε να αγοράζουμε υλικά αγαθά». Και προσθέτει ότι αν κάποιος θέλει πραγματικά πολύ να αγοράσει κάτι μπορεί να επενδύσει σε vintage, μεταχειρισμένα προϊόντα και όχι σε κάποιο καινούργιο αντικείμενο από μία μεγάλη αλυσίδα.«Δε νομίζω ότι είναι απαραίτητο να έχουν όλοι την δική τους κουρευτική μηχανή γκαζόν ή το δικό τους πληντύριο», εξηγεί. «Μπορείς να δανειστείς ενός φίλου».\nΑν αναρωτιέστε εάν τελικά η Elizabeth Chai κατάφερε να τηρήσει την υπόσχεση που έδωσε στον εαυτό της και να μην αγοράσει τίποτα μέσα στο 2020, η απάντηση είναι «ναι». Mάλιστα, συνειδητοποίησε ότι μέσα σε όλη αυτή την προσπάθεια τίποτα δεν της έλειψε πραγματικά.\nΠλέον έχει θεσπίσει νέους κανόνες σύμφωνα με τους οποίους έχει χωρίσει τα υλικά αγαθά σε δύο κατηγορίες. Σε εκείνα που επιτρέπει να αγοράσει και σε εκείνα που δεν επιτρέπεται. Επιτρέπεται να αγοράσει: Φίλτρα καφέ, προϊόντα τεχνολογίας (αν κάτι χαλάσει) και δώρα. Δεν επιτρέπεται να αγοράσει: Eίδη μαγειρικής, σκουπιδοντενεκέδες, σημειωματάρια.\nΌσο για το τι έκανε τα χρήματα που της περίσσεψαν μέσα στη χρονιά που πέρασε, αυτό είναι το αληθινό μπόνους της όλης υπόθεσης. Τα χρησιμοποίησε για να βοηθήσει τους φίλους της που έμειναν χωρίς δουλειά να πληρώσουν το νοίκι τους.\n2020, αγορές, γυναίκα, δεν αγόρασε τίποτα, εξομολόγηση, καραντίνα, καταναλωτισμός, πανδημία, ψώνια


Το πρώτο υποθαλάσσιο μουσείο της Ευρώπης (ΦΩΤΟ) – GorgaNews\nΤο πρώτο υποθαλάσσιο μουσείο της Ευρώπης (ΦΩΤΟ)\nΤο πρώτο ολοκληρωμένο υποβρύχιο μουσείο της Ευρώπης, που εγκαινιάστηκε χθες επίσημα, βρίσκεται στον βυθό του Ατλαντικού Ωκεανού, ανοιχτά του Λανζαρότε στα Κανάρια Νησιά.\nΕνώ ένα άλλο, που ονομάζεται η «Βάρκα της Λαμπεντούσα», είναι αναφορά στην προσφυγική κρίση στην Μεσόγειο.\nΌπως λέει ο Τέιλορ, ο στόχος του είναι η έκθεση να μνημονεύει αυτούς που πέτυχαν, αλλά και αυτούς «των οποίων τα όνειρα και οι ελπίδες παραμένουν στον βυθό της θάλασσας».\nΤα έργα έχουν δημιουργηθεί από υψηλής πυκνότητας ειδικό τσιμέντο που δεν επηρρεάζει το οικοσύστημα ή την τοπική πανίδα και χλωρίδα, ενώ δεν έχουν χρησιμοποιηθεί μέταλλα ή άλλα υλικά που διαβρώνονται.\nΌταν ολοκληρωθεί το Μουσείο θα περιλαμβάνει 10 μεγάλες διαφορετικές εγκαταστάσεις και περισσότερα από 300 γλυπτά.\nΕτικέτεςΘΑΛΑΣΣΑ Κανάρια Νησιά Μουσείο\nΠατέρας και κόρη περιπλανούνταν επί έναν μήνα στη θάλασσα


Ο Γεώργιος Ν. Παπαϊωάννου (1900 – 18 Απριλίου 1986) ήταν Έλληνας ιατρός, βουλευτής, δήμαρχος Αγρινίου και αγωνιστής του ΕΔΕΣ (Πρόεδρος Πατριωτικής Οργανώσεως Τριχωνίδος (ΠΟΤ), Αρχηγός Αρχηγείου Τριχωνίδος (ΕΟΕΑ-ΕΔΕΣ Τριχωνίδος), Μέλος της Κεντρικής Διοικούσης Επιτροπής ΕΔΕΣ, Πρόεδρος Επιτροπής Εξοπλισμού Πόλεως Αθηνών Πειραιώς Περιχώρων και της Επιτροπής Παρανόμου Εθνικόφρονος Τύπου).\nΦωτογραφία από: http://www.epoxi.gr/%CE%A0%CF%81%CF%8C%CF%83%CF%89%CF%80%CE%B1/persons70.htm\nΚαταγόταν από τις ιστορικές οικογένειες της Επανάστασης του 1821 Σκαλτσά/Σκαλτσοδήμου και Στάικου.\nΓεννήθηκε το έτος 1900, στο Αγρίνιο, όπου και τελείωσε τις εγκύκλιους σπουδές του. Ήταν το έβδομο παιδί του Νικολάου Ιωάννου Παπαϊωάννου και της Δήμητρας Παπαϊωάννου, το γένος Βασιλείου Σκαλτσά ή Σκαλτσοδήμου. Ο πατέρας του Γ.Ν. Παπαϊωάννου ήταν στρατιωτικός γιατρός.\nΑποστρατεύθηκε με το βαθμό του Γενικού Αρχιιάτρου και ανέπτυξε πολιτική δράση, εκλεγείς κατ’ επανάληψη βουλευτής. Η μητέρα του, Δήμητρα, υπήρξε εγγονή, θυγατέρα, αδερφή, σύζυγος και μητέρα πολιτικών ανδρών.\nΣπούδασε ιατρική στο Πανεπιστήμιο Αθηνών, απ’ όπου αποφοίτησε με άριστα. Παρείχε ευρέως και αφιλοκερδώς τις ιατρικές του υπηρεσίες στα ασθενέστερα κοινωνικά στρώματα και τους αναξιοπαθούντες, γεγονός που συνέβαλε στη δημοφιλία του.\nΤο 1932 εξελέγη για πρώτη φορά βουλευτής με το κόμμα των Φιλελευθέρων, του Ελευθερίου Βενιζέλου. Εκλέχτηκε τέσσερις φορές βουλευτής: το 1932, το 1936, το 1946 και το 1951, πάντα με το κόμμα των Φιλελευθέρων. Ήταν ενάντιος της βασιλείας καθώς επιδίωκε την ενίσχυση των ασθενέστερων στρωμάτων και την αναδιανομή πόρων υπέρ αυτών.\nΠρωτοστάτησε στο θέμα του καπνικού, το οποίο αποτελούσε την κύρια πηγή εσόδων για την περιφέρεια του, συνέβαλε στην ίδρυση Πρωτοδικείου στο Αγρίνιο και στη δημιουργία υποκαταστήματος της Αγροτικής Τράπεζας καθώς, επίσης, και να δοθεί η άδεια πορθμιακής γραμμής Ρίου Αντιρίου στην Ένωση Αγροτικών Συναιτερισμών. Συνέλαβε και στη διανομή μεγάλης παραλίμνιας έκτασης σε ακτήμονες, θίγοντας έτσι καίρια τα συμφέροντα ντόπιου γαιοκτήμονα.\nΤο Αρχηγείο του Γ.Ν. Παπαϊωάννου δέχθηκε επίθεση από τον ΕΛΑΣ στις 7 Μαΐου 1943, στο Θέρμο (Κεφαλόβρυσο Τριχωνίδος). Της επίθεσης είχε προηγηθεί η απόκτηση από τον ΕΛΑΣ του οπλισμού που όμως είχε ρίξει η συμμαχική αποστολή για το αρχηγείο Τριχωνίδας. Ο ίδιος ο Γ.Ν Παπαϊωάννου συνελήφθη από τις δυνάμεις του ΕΛΑΣ κατόπιν τεχνάσματος. Τέθηκε υπό κράτηση, κακοποιούμενος από τις δυνάμεις του ΕΛΑΣ, από τις οποίες και κατηγορήθηκε ως συνεργάτης των αρχών κατοχής. Οι κατηγορίες κρίθηκαν από το ΣΜΑ ανυπόστατες. Ο Γ.Ν. Παπαϊωάννου απελευθερώθηκε ύστερα από μεσολάβηση του Eddie Myers , με συμφωνία των δύο οργανώσεων.\nΑνασυγκρότησε το αντάρτικο τμήμα του, το οποίο αυτοδιαλύθηκε οριστικώς την 10η Οκτωβρίου 1943 μετά την γενική επίθεση του ΕΛΑΣ εναντίον των Εθνικών Ομάδων και αφού προηγουμένως η ομάδα Παπαϊωάννου είχε υποχωρήσει, μαχόμενη, στο Ξηρόμερο Αιτωλοακαρνανίας. Αμέσως μετά ο Γ.Ν. Παπαϊωάννου αναχώρησε για την Αθήνα, όπου, μεταξύ άλλων, το 1944 ανέλαβε πρόεδρος της Επιτροπής Πόλεως Αθηνών του ΕΔΕΣ, αναλαμβάνοντας επίσης την ευθύνη εξοπλισμού και διακίνησης του παράνομου τύπου και συμβάλλοντας στη διαδήλωση που έλαβε χώρα στις 15 Ιανουαρίου 1945 ενάντια στις επιδιώξεις για την μετακατοχική Ελλάδα του ΕΑΜ.\nFiled under: 18 ΑΠΡΙΛΙΟΥ 1986,ΓΕΩΡΓΙΟΣ Ν.ΠΑΠΑΪΩΑΝΝΟΥ,ΠΟΛΙΤΙΚΗ,ΣΑΝ ΣΗΜΕΡΑ


[zitsagate] Νέα του Δήμου Ζίτσας & Ηπείρου: Κουΐζ: Το έργο του αντιδήμαρχου…\nΚουΐζ: Το έργο του αντιδήμαρχου…\nΗ φωτογραφία μιλάει μόνη της...\nΤα λόγια είναι φτώχεια. Αρκεί να δείτε τη φωτογραφία και θα καταλάβετε. Αναμένεται να...\nπροσελκύσει πλήθος επισκεπτών και μπορεί να αποτελέσει τουριστικό αξιοθέατο. Μπορείτε να βρείτε σε ποιο Δήμο και με ποιόν αντιδήμαρχο έγινε το έργο της φωτογραφίας???\nΗ απάντηση δεν θα αργήσει…\nΗ ΦΩΤΟΓΡΑΦΙΑ ΤΟΥ ΕΡΓΟΥ:\nΑναρτήθηκε από τον Μιχάλη [...πάντα ενεργός δημότης] στις 6:45 μ.μ.


Είδαμε το «In A Gadda Da Vida» σε σκηνοθεσία Δημήτρη Τσιάμη στο Bios | Κριτικές Θεατρικών Παραστάσεων\n17 Ιούλιος 2018 , Από: Δανάη-Ελευθερία Σωπασή\nΒρεθήκαμε στο Bios στο Γκάζι για να παρακολουθήσουμε την παράσταση «In A Gadda Da Vida» σε σκηνοθεσία Δημήτρη Τσιάμη.\nΣτον ιδιαίτερο χώρο του Bios συναντάς πάντα κάτι το εναλλακτικό και ξεχωριστό από όλα τα είδη του performing. Αυτή τη φορά, θα γινόμασταν κοινωνοί μίας ξεχωριστής θεατρικής παράστασης που αναπαριστά κάτι από τα πολύ παλιά, μια ολόκληρη θεατρική δημιουργία.\nΥπόθεση: «Στην αρχαία θρησκευτική αντίληψη η συμβολική επιστροφή στο πρωταρχικό χάος είναι απαραίτητη για οποιαδήποτε καινούρια δημιουργία. Στον αρχαίο κόσμο η κοσμογονία συνήθως απαγγελλόταν σε λειτουργικό περιβάλλον, κυρίως κατά την διάρκεια ακραίων περιστάσεων, όταν οι άνθρωποι ένιωθαν μετέωροι μπροστά στο άγνωστο ή στην αρχή κάποιου καινούριου εγχειρήματος. Ο σκοπός της δεν ήταν πληροφοριακός αλλά κυρίως θεραπευτικός. Οι άνθρωποι άκουγαν την απαγγελία ενός κοσμογονικού μύθου όταν αντιμετώπιζαν μια επερχόμενη καταστροφή, όταν ήθελαν να δώσουν τέλος σε μια σύγκρουση ή να θεραπεύσουν τον άρρωστο τους. Η βασική ιδέα ήταν η εκμετάλλευση της διαχρονικής ενέργειας που υποστήριζε την ανθρώπινη ύπαρξη. Ο μύθος και τα συνοδευτικά τελετουργικά ήταν μια υπενθύμιση ότι η επιβίωση και η δημιουργικότητα απαιτούσαν επίμονο αγώνα.»\nΌπως μαρτυρά και ο τίτλος: «In A Gadda Da Vida» – Επτά Ημέρες Δημιουργίας, η υπόθεση μας ταξιδεύει σε μια από τις πιο γνωστές καταγραφές της Παλαιάς διαθήκης της χριστιανικής θρησκείας, ότι ο κόσμος δημιουργήθηκε μέσα σε επτά ημέρες.\nΣε αυτό το μοτίβο, ο σκηνοθέτης που ερμηνεύει επίσης, μαζί με την χορογράφο επιχειρούν την αναπαράσταση της δημιουργίας των επτά ημερών, σε μια άκρως μυστικιστική χειμαρρώδη ερμηνεία – μύησης λατρείας. Μια από τις πιο δύσκολες παραστάσεις που μπορείς να συναντήσεις, αφού και ο λόγος είναι γρήγορος και ακατάπαυστος, όπως θα έκαναν οι τότε μύστες και ο χορός της ερμηνεύτριας -χορογράφου είναι απόλυτα αφοσιωμένος στο κείμενο. Έτσι πιστεύεις στα αλήθεια πως βρίσκεσαι εν μέσω μιας αρχαίας λατρευτικής τελετής.\nΠαράλληλα σε όλο αυτό το αποτέλεσμα, βοήθησε και η χρήση του βίντεο επί σκηνής, της μουσικής με τόνους της φύσης, καθώς και ο φωτισμός που έδινε κάτι το μαγικό και το ξεχωριστό.\nΟι δημιουργοί της παράστασης χρησιμοποίησαν όλα τα απαραίτητα σύμβολα για να μιλήσουν για μια «γέννηση», να ευλογήσουν τον ερχομό της και να τιμήσουν όλο το περιβάλλον που συνυπάρχει μέσα σε αυτό το πλαίσιο, δηλαδή την ίδια την ζωή.


Πέμπτη, 19 Σεπτέμβριος 2019 15:45\nΖήτησε, επίσης, την επανεξέταση της Α' Ζώνης προστασίας και τον περιορισμό της στη βάση των ρυθμίσεων που ίσχυαν προ του 1992, καθώς και τη λειτουργία του κυλικείου στον αρχαιολογικό χώρο, με απευθείας εκμίσθωση, καθώς υπήρξαν ήδη δύο άκαρπες δημοπρατήσεις. Τόνισε, δε, ότι θα πρέπει να δοθεί προτεραιότητα σε δημότες της περιοχής.\n- Σύνδεση της παραποτάμιας περιοχής του Λούρου με την Ιόνια Οδό.\n- Αντιμετώπιση των πλημμυρικών φαινομένων που προκύπτουν από τη διάνοιξη του αυτοκινητοδρόμου.\n- Απόδοση των αποζημιώσεων από τις απαλλοτριώσεις για τη διέλευση της Ιόνιας Οδού.\n- Χρηματοδότηση για εκπόνηση Τοπικού Χωρικού Σχεδίου.\n- Χρηματοδότηση για αποπεράτωση του δρόμου σύνδεσης του κόμβου της Εγνατίας στην Τύρια με την περιοχή της Λάκκας Σουλίου και σύνδεση των κοινοτήτων με κάθετους άξονες.\n- Στήριξη του πρωτογενούς τομέα (κατασκευή ομβροδεξαμενών, βελτίωση αγροτικών δρόμων, εκσυχρονισμός αρδευτικού Άνω Ρου Αχεροντα).\n- Στελέχωση του Κέντρου Υγείας Δερβιζιάνων με ιατρικό, νοσηλευτικό και βοηθητικό προσωπικό κι επαναλειτουργία του ακτινολογικού μηχανήματος.\n- Ίδρυση και λειτουργία Πολυιατρείου στην Τύρια.


ΧΡΗΜΑΤΟΔΟΤΙΚΟΣ ΜΗΧΑΝΙΣΜΟΣ ΕΟΧ - PDF\nΧΡΗΜΑΤΟΔΟΤΙΚΟΣ ΜΗΧΑΝΙΣΜΟΣ ΕΟΧ\nDownload "ΧΡΗΜΑΤΟΔΟΤΙΚΟΣ ΜΗΧΑΝΙΣΜΟΣ ΕΟΧ"\n1 ΕΛΛΗΝΙΚΗ ΔΗΜΟΚΡΑΤΙΑ ΠΕΡΙΦΕΡΕΙΑΚΟ ΤΑΜΕΙΟ ΑΝΑΠΤΥΞΗΣ ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ ΧΡΗΜΑΤΟΔΟΤΙΚΟΣ ΜΗΧΑΝΙΣΜΟΣ ΕΟΧ ΕΛΛΗΝΙΚΗ ΔΗΜΟΚΡΑΤΙΑ ΠΡΟΓΡΑΜΜΑ ΔΗΜΟΣΙΩΝ ΕΠΕΝΔΥΣΕΩΝ 3 η ΣΥΝΑΝΤΗΣΗ ΕΠΙΤΡΟΠΗΣ ΠΑΡΑΚΟΛΟΥΘΗΣΗΣ ΕΡΓΟΥ ΑΝΑΠΤΥΞΗ ΣΥΣΤΗΜΑΤΟΣ ΠΑΡΑΚΟΛΟΥΘΗΣΗΣ ΤΗΣ ΑΣΤΑΘΕΙΑΣ ΚΛΙΤΥΩΝ ΓΙΑ ΤΗΝ ΠΡΟΛΗΨΗ ΚΑΤΟΛΙΣΘΗΣΕΩΝ ΚΑΙ ΕΚΠΑΙ ΕΥΣΗ ΤΩΝ ΤΟΠΙΚΩΝ ΗΜΟΣΙΩΝ ΑΡΧΩΝ ΣΤΗΝ ΠΕΡΙΦΕΡΕΙΑ ΠΕΛΟΠΟΝΝΗΣΟΥ ΚΩ. ΕΟΧ.: EL0071 ΤΡΙΠΟΛΗ, 25 ΙΑΝΟΥΑΡΙΟΥ 2011 ΩΡΑ: Γραφεία Περιφερειακού Ταμείου Ανάπτυξης Περιφέρειας Πελοποννήσου Λυκούργου 5, ΤΚ 22100, Τρίπολη ΠΡΑΚΤΙΚΑ Ανάλυση της σημερινής κατάστασης, επόμενα βήματα, ειδικά ζητήματα. Έγινε επίδειξη της χρήσης του Website, χρήση κωδικών, download παραδοτέων. Ενέργεια 1.1 Ολοκληρώθηκε, είναι δείκτης του έργου Ενέργεια 1.2 Καθορισμός περιοχών παρακολούθησης, επίδειξη των παραδοτέων στην ιστοσελίδα. Οι Νομαρχίες είχε ζητηθεί να στείλουν πλήρεις φακέλους των δύο προτεινόμενων θέσεων παρακολούθησής τους. Χρειάζονται αυτά τα παραδοτέα τουλάχιστον από τις Νομαρχίες Μεσσηνίας και Κορινθίας στις οποίες έχει εγκατασταθεί εξοπλισμός. Ρωτήθηκε αν θα χρειαστούν μεταφράσεις των παραδοτέων στα αγγλικά. Η απάντηση είναι όχι.\n2 Ενέργεια 2.1 Έγινε επίδειξη των ανακλαστήρων και της εγκατάστασής τους. Έγιναν εκθέσεις εγκατάστασης των ανακλαστήρων. Είναι δείκτης του έργου η προμήθεια και εγκατάσταση και ολοκληρώθηκε. Απομένει η συντήρηση. Απομένει η τοποθέτηση αυτοκολλήτων στον εξοπλισμό και η προμήθεια και τοποθέτηση πινακίδων. Ενέργεια 2.2 Έγινε επίδειξη της εγκατάστασης των GPS, ολοκληρώθηκαν και οι εκθέσεις. Αυτοκόλλητα, πινακίδες και αντηρίδες στήριξης. Τα δεδομένα πρέπει να μεταφέρονται σε πραγματικό χρόνο, και ο πιο πρόσφορος τρόπος είναι τα 3G. Αναμένεται η προσφορά από Vodafone. Από Μεσσηνία μεταφέρονται δεδομένα σε πραγματικό χρόνο σήμερα με τη χρήση προσωρινού εξοπλισμού. Από Κορινθία όχι ακόμα. Έχει γίνει το 98% των εργασιών εγκατάστασης. Η Vodafone δίνει τον εξοπλισμό και τη σύνδεση. Ενέργεια 2.3 Έγινε η προμήθεια λογισμικού. Θέλει αυτοκόλλητα το αστεροσκοπείο. Προβλέπονταν η αγορά συνολικά τριών software, τα δύο είναι εγκατεστημένα και λειτουργούν. Οι μόνιμοι σταθμοί αναλύουν, και σήμερα εκπαιδεύεται στέλεχος του ΕΑΑ στο Bernese στο εξωτερικό. Γίνεται προμήθεια επίσης εικόνων ραντάρ. Συμβολομετρία, μετράται διαφορά των φάσεων και υπάρχει πολύ καλή ακρίβεια. Μαζί με τις εικόνες γίνεται πολύ καλή εκτίμηση της τάξεως του 1mm. Η μετακίνηση εκτιμάται με τρεις τρόπους, συνεχές GPS, με συμβολομετρία, με το μόνιμο δίκτυο και με τις εικόνες. Γίνεται συνδυασμός των μετρήσεων και λαμβάνεται υψηλό validity. Έγιναν 7 σημεία στην Κορινθία και 9 στην Κορινθία. Τοποθετείται καρφί και μεταλλικές ροδέλες σε επιλεγμένα σημεία και μετά από πάνω τους τοποθετείται δορυφορικός δέκτης για 4 ώρες και εκτιμάται η θέση. Μετά από 3-4 μήνες 1 χρόνο μετράται η διαφορά. Το κόκκινο χρώμα μπαίνει για να εντοπίζεται η θέση. Επίσης μετά σχεδιάζεται χάρτης - σκαρίφημα για να εντοπίζεται το σημείο. Βοηθούν οι αγρονόμοι - τοπογράφοι του ΕΜΠολυτεχνείου. Αυτοί κάνουν τις μετρήσεις. Έγιναν Σάββατο Μεσσηνία και την προηγούμενη Δευτέρα Κορινθία. Επιλέγονται και τριγωνομετρικά σημεία. Αυτοί που μετρούν είναι ειδικοί, οπότε τα σημεία εντοπίζονται. Κάνει ο,τι και το μόνιμο δίκτυο, αλλά δεν παίρνει διαρκώς μετρήσεις. Δεύτερη μέτρηση θα γίνει το Μάρτιο Αναμένεται η 1 η Ενδιάμεση Έκθεση Μετρήσεων. Μετά θα γίνει άλλη μία μέτρηση και μετά θα γίνει 1 Τελική Έκθεση που θα περιλαμβάνει την ανάλυση των μετρήσεων υπαίθρου και των μετρήσεων του συστήματος και τον υπολογισμό παραμόρφωσης, δηλαδή και τα δορυφορικά. Αυτό είναι δείκτης. Ενέργειες Γεωγραφική Βάση Δεδομένων. Έχει στηθεί ArcGIS στο ΕΑΑ από δικό τους licence στο οποίο έχει πρόσβαση το Πανεπιστήμιο. Είναι σε συνεχή λειτουργία. Παράλληλα έχει στηθεί 2 η έκδοση στο Πανεπιστήμιο και το δουλεύουν εκεί. Η βάση υπάρχει και το πρώτο υλικό έχει περαστεί (γεωλογικοί, τοπογραφικοί χάρτες, σημεία, διάνυσμα διάνοιξης). Πώς θα παρουσιαστεί στο web? Θα ληφθούν screenshots από τη βάση και δημιουργηθεί ένα αρχείο. Το πλήρες population της βάσης θα γίνει σταδιακά. Έχει στατικά και\n3 δυναμικά δεδομένα. Στατικά (τοπογραφικοί, γεωλογικοί χάρτες, σεισμοί, υπόβαθρο ΟΚΧΕ, landsat). Δυναμικά που θα ολοκληρωθούν μετά είναι οι μετρήσεις. Ενέργεια 3.3 To webgis (δείκτης έργου) θα είναι εγκατεστημένο και θα τρέχει στο Αστεροσκοπείο και θα εμφανίζεται στην Τεχνική Υπηρεσία της Περιφέρειας και των Περιφερειακών Ενοτήτων με link. Αν θέλει κάποιος να έχει πρόσβαση στη βάση, μπορεί να το κάνει. Δεν υπήρχε πρόβλεψη πώς θα βλέπουν το WebGIS οι υπηρεσίες. Αν μπει σε υπολογιστή δεν θα το βλέπει κανένας. Το καλύτερο είναι να αγοραστούν οθόνες που θα είναι μονίμως ανοιχτές. Τι θα βλέπουν στο webgis? Αν π.χ. υπάρχουν 20 μεταβλητές, θα φαίνονται ταυτόχρονα? Πρέπει στην οθόνη κανείς να βλέπει όλες τις μεταβλητές, που στην εκπαίδευση θα διδαχθεί τι να καταλαβαίνει. Χρειάζονται alerts. Ας είναι και σε PC στα οποία οι μηχανικοί θα μπαίνουν μετά το alert. Πρέπει το σύστημα να είναι ανοιχτό στο χώρο και με κάποιο τρόπο να δίνει alert. Αποφασίστηκε να φτιαχτεί μία εφαρμογή που να στέλνει το alarm με μήνυμα σε κινητό τηλέφωνο. Κυρίως θα φαίνεται το χ,ψ,ζ της online μέτρησης στην οθόνη. Φυσικά θα είναι και το ΕΑΑ σε ετοιμότητα. Ο στόχος είναι η εκπαίδευση στελεχών της δημόσιας διοίκησης, οπότε πρέπει να εστιάσει το έργο στην εκπαίδευση στη λήψη αποφάσεων. Άρα απαιτείται απλό σύστημα alarm. Δεν είναι στόχος η έρευνα. Όσο πιο user friendly προς τη λήψη αποφάσεων είναι, τόσο καλύτερα. Θα μπει λοιπόν ένα σήμα που θα δημιουργεί ένα alarm. Εάν έρθει κάτι που είναι επικίνδυνο (πάνω από το κατώφλι που θα δοθεί), το σύστημα θα στείλει ένα sms. Παράλληλα βέβαια θα γίνονται τεχνικές υπολογισμών από το ΕΑΑ που θα βελτιώνουν τα αποτελέσματα, διότι θα προστίθενται τα αποτελέσματα των υπολογισμών στο σύστημα. Θα μπορεί και το ΕΑΑ να ενεργοποιήσει το alarm. Υπήρξαν αντιδράσεις λόγω της πολυπαραγοντικής φύσης των κατολισθήσεων. Έστω οτι δείχνει 4mm και δεν γίνεται τίποτα, αλλά ξαφνικά να πέσει βροχή και να γίνει κατολίσθηση. Εάν είναι γνωστό πότε και γιατί γίνονται κατολισθήσεις, μπορεί να προσαρμοστεί. Προϊόντος του χρόνου η ταχύτητα μεγαλώνει. Θα πρέπει να μπουν κατώφλια εμπειρικά γιατί δεν υπάρχει κάτι βιβλιογραφικό. Οι γεωλόγοι βέβαια θα έχουν real time access και θα μπορούν να μπουν και να εκτιμήσουν. Αν βλέπει κανείς κάτι σταθερό για ένα δύο χρόνια, δεν κάνει κάτι. Αν ανοίγει, πρέπει να παρέμβει. Δεν υπάρχει άλλη επιλογή παρά η χρήση κατωφλίων. Μελλοντικά, μπορεί να εφαρμοστεί το έργο και σε άλλες περιοχές της Ελλάδας. Δεν χρειάζονται πολλοί δέκτες ανά περιοχή, γιατί έχουν μεγάλη εμβέλεια, άρα το έργο μπορεί να εφαρμοστεί σε μεγάλη κλίμακα. Υπάρχει μεγάλη συζήτηση γύρω από το τι είναι επικίνδυνο, αλλά κάποιοι μπορούν να το πουν λόγω της εμπειρίας τους. Η προσφορά του έργου είναι οτι παλιά αναμένονταν να μιλήσει κάποιος οτι συμβαίνει κάτι. Σήμερα γίνεται προσπάθεια αποχώρησης από την παρατήρηση και να υπάρχουν πια ενδείξεις, με τις οποίες να γίνεται ενημέρωση για πιθανές κατολισθήσεις. Όταν τραβάει κανείς ένα λάστιχο, μετά από ένα σημείο σπάει, έτσι γίνεται και με τις κατολισθήσεις. Υπάρχουν συγκεκριμένα σημεία alarm. Όλα αυτά είναι υπό έρευνα. Ενέργεια 4.1 Αυτό το κάνει η χάρτα λήψης μέτρων που την εκπονεί ειδικός. Η χάρτα θα προτείνει μέτρα ανάλογα με τις ενδείξεις. Ενέργεια 4.2 Σεμινάρια, μόλις ολοκληρωθεί το WebGIS και η χάρτα λήψης μέτρων και το εκπαιδευτικό υλικό, κλείνει τώρα ο διαγωνισμός πλατφόρμας και εκπαιδευτικού υλικού. Έχει δηλωθεί και πρέπει να τηρηθεί συγκεκριμένος αριθμός εκπαιδευομένων, από τις τεχνικές υπηρεσίες, που θα δώσουν οι πρώην Νομαρχίες. Η on site εκπαίδευση θα γίνει στην Τρίπολη. Θα γίνει πρόσκληση προς τις Περιφ. Ενότητες για υπαλλήλους και στελέχη λήψης αποφάσεων. Πρέπει να καθοριστεί ποιοί θα εκπαιδευθούν. Θα γίνει περίπου τέλος Μαρτίου η εκπαίδευση. Οι υπάλληλοι που συμμετείχαν μέχρι τώρα στο έργο θα είναι πρώτης προτεραιότητας στην εκπαίδευση, το ζήτησαν οι παρευρισκόμενοι. Υπάρχει περιθώριο δύο μηνών. Οι Νομαρχίες λένε οτι οι νυν Περιφερειακές Ενότητες δεν έχουν σχηματισμένες υπηρεσίες πολιτικής προστασίας γιατί δεν δέχονται οι υπάλληλοι. Οι εκπαιδευόμενοι μπορούν να είναι και ΑΕΙ και ΤΕΙ. Θα συμμετέχουν και φορείς της πολιτικής προστασίας της περιοχής. Πρέπει να καθορισθούν οι ειδικότητες που θα συμμετάσχουν από τώρα (τοπογράφοι, γεωλόγοι και πολιτικοί). Θα μπουν και οι φορείς που συμμετέχουν στην πολιτική προστασία στην περιοχή (πυροσβεστική, αστυνομία, κλπ).\n4 Πρέπει να τονιστεί οτι το έργο είναι πιλοτικό και οτι η εκπαίδευση θα γίνει επάνω σε αυτό το σύστημα. Εάν όλοι οι εκπαιδευόμενοι φύγουν γνωρίζοντας τι μπορεί να γίνει με ένα GPS και 5 ανακλαστήρες, αυτό θα τους προσφέρει πολλά. Δεν υπάρχει πρόβλημα αν εκπαιδευθούν παραπάνω γυναίκες, θα είναι και καλύτερο. Θα χρειαστεί πιστοποιητικό παρακολούθησης που θα δίνεται από το ΕΑΑ και το Πανεπιστήμιο Πελοποννήσου. Υπάρχουν και χώροι στο Πανεπιστήμιο που θα μπορούσε να γίνει η εκπαίδευση. Θα πρέπει να γίνει και ένα demo ενδείξεων του συστήματος, για να βλέπουν οι εκπαιδευόμενοι πώς θα είναι οι ενδείξεις σε κάθε περίπτωση. Δεν θα μαθαίνουν GIS οι εκπαιδευόμενοι, αλλά βασικές γνώσεις GIS. Δεν πρέπει να είναι παραπάνω από δύο ημέρες το σεμινάριο, γιατί δεν θα το παρακολουθήσουν οι εργαζόμενοι. Δηλαδή, μπορεί να χρειάζονται και 15 ημέρες για όλα τα σεμινάρια, εκτός αν το ΚΕΚ που θα το αναλάβει δίνει πολλούς χώρους ταυτόχρονα. Τα ΚΕΚ δίνουν αίθουσες πιστοποιημένες για 20 άτομα. Αν δεν τους φτάνουν οι πιστοποιημένες αίθουσες μπορούν να ενοικιάσουν και από άλλο ΚΕΚ. Ενέργεια 4.3 Πλατφόρμα σε φάση αξιολόγησης. Το νόημα είναι η πιλοτική εκπαίδευση να μπορεί να γίνει σε οποιονδήποτε άλλον θέλει στην Ελλάδα, μετά τη λήξη του έργου, και να παίρνει το πιστοποητικό του. Θα εγκατασταθεί στο ΠΤΑ, στον server που θα αγοραστεί. Ενέργεια 4.4 Εκπαιδευτικό υλικό. 3 εκπαιδευτικά πακέτα των 10 μαθημάτων. Αυτό που θα φτιάξει ο υπεργολάβος θα δοθεί και για την on site εκπαίδευση. Ενέργεια 4.5 Σχέδιο αξιοποίησης αποτελεσμάτων. Πώς θα αξιοποιήσουν άλλες περιοχές τα αποτελέσματα του έργου. Πλήρης οδηγός. Π.χ. για μία άλλη φυσική καταστροφή ή σε άλλη περιοχή. Πρέπει να γίνει χρονοδιάγραμμα για τις επόμενες δράσεις για να διασφαλιστούν οι χρόνοι και τα παραδοτέα. Ενέργεια 5.1 Η εναρκτήρια εκδήλωση δεν έγινε διότι δεν είχε νόημα να παρουσιαστεί τι θα γίνει αλλά τι επετεύχθη. Μέχρι τις 20 Φεβ θα έχει τελειώσει το WebGIS. Η εκδήλωση αυτή θα είναι παρουσίασης στους τοπικούς εκπροσώπους της λήψης αποφάσεων στην Πελοπόννησο. Η εκδήλωση παρουσίασης του έργου στην Αθήνα είναι άλλη. Προτάθηκε να γίνει στο Πνευματικό Κέντρο ή σε ξενοδοχείο στην Τρίπολη. Αποφασίστηκε μετά από συζήτηση η Τρίτη, 22/02/2011 το πρωί, στις Θα είναι εκπρόσωποι και όλων των φορέων πολιτικής προστασίας. Κυρίως να ενημερωθούν οτι θα υπάρξει εκπαίδευση και πρέπει να στείλουν τους υπαλλήλους τους. Να ετοιμαστεί επιστολή άμεσα στους φορείς της Πελοποννήσου σχετικά με την εκδήλωση και την εκπαίδευση, για να αρχίσουν να προετοιμάζονται. Θα προσκληθεί ο Τύπος. Προτάθηκε να διαφοροποιηθεί λίγο η εκδήλωση και να φτιαχτεί ένα βίντεο του οδοιπορικού του έργου (10 ), που να λέει πώς ξεκίνησε, πώς εξελίχθηκε το έργο, προβλήματα κατολισθήσεων στην Πελοπόννησο, μετά μία δήλωση του Περιφερειάρχη, μετά μία εισήγηση των δύο βασικών ερευνητικών φορέων, μετά συζήτηση και μετά ένα catering. Ενέργεια 5.2 Έγινε το σχέδιο διάδοσης προβολής.\n5 Ενέργεια 5.3 Λογότυπο ολοκληρώθηκε. Ενέργεια 5.4 Η συνέντευξη Τύπου πριν την εκδήλωση, ένα μισάωρο. Ενέργεια 5.5 Το website να συνδυαστεί με την πλατφόρμα εκπαίδευσης και το webgis. Ενέργεια 5.6 Μπροσούρα ολοκληρώθηκε και έχει σταλεί σε 230 φορείς. Ενέργεια 5.7 Ενημερωτικά δελτία έχουν γίνει το 1 ο και το 2 ο και έχει σταλεί σε 230 φορείς το 1 ο. Ενέργεια 5.8 Η τελική εκδήλωση να γίνει Τρίτη, 12 Απριλίου Μουσείο Γουλανδρή, παλιά Βουλή, Ευγενίδειο. Ενέργεια 5.9 Οικονομικά και διαχείριση. Για κάποιες από τις Νομαρχίες ισχύει μέχρι 31/03 ό,τι ίσχυε πριν. Για άλλες Νομαρχίες δεν θα πληρωθεί τίποτα μέχρι 15/03. Για να μεταβιβαστούν λεφτά πρέπει να αλλάξουν οι επωνυμίες των Νομαρχιών στο σύμφωνο συνεργασίας. Για να πάρουν οι φορείς την προκαταβολή από την Περιφέρεια πρέπει να στείλουν αθεώρητο τιμολόγιο επιχορήγησης χορηγίας. Πρέπει όμως να ξοδευτούν οπωσδήποτε τα χρήματα από τις Νομαρχίες. Δεν έχει σταλεί καμία εξόφληση μέχρι σήμερα από τις Νομαρχίες. Ούτε καν δηλωμένες δαπάνες. Η Αρχή Πληρωμής έχει επιτρέψει την υπερωριακή απασχόληση δημοσίων υπαλλήλων με timesheet, αλλά υποστηρίχθηκε οτι απαγορεύεται χωρίς έγκριση από Υπουργείο. Προσοχή στη μεταφορά δαπανών μεταξύ κατηγοριών δαπανών και δράσεων. Πρέπει να ζητηθεί από την ΕΥΔ να πληρώσει ΟΠΩΣΔΗΠΟΤΕ άμεσα τα χρήματα που θα σταλούν στην επόμενη έκθεση. Δηλαδή, να πιέσει τον ΕΟΧ να στείλει τα χρήματα άμεσα και να λύσουν το θέμα του ΠΔΕ. Πρέπει να γίνει άμεση παράκληση να γίνει οπωσδήποτε αυτό άμεσα γιατί το έργο είναι από τα έργα που ΔΕΝ ΠΑΙΡΝΟΥΝ ΠΑΡΑΤΑΣΗ. Προτάθηκε να ζητηθεί από το Υπουργείο συνέχιση του έργου για την περίοδο Επόμενη συνάντηση θα γίνει σε ένα μήνα και θα συνδυαστεί με την εκδήλωση προβολής του έργου στην Περιφέρεια.\n5.1 Οργάνωση Εναρκτήριου Εργαστηρίου του Έργου\nΕ ΟΜΕΝΑ ΒΑΣΗΣ ΕΧΟΥΜΕ ΕΝΑ ΕΓΚΕΚΡΙΜΕΝΟ ΣΧΕ ΙΟ ΥΛΟΠΟΙΗΣΗΣ ΕΡΓΟΥ (PIP) ΠΟΥ ΑΦΟΡΑ ΤΟΝ ΑΡΧΙΚΟ ΣΧΕ ΙΑΣΜΟ ΠΡΟ ΤΩΝ ΚΑΘΥΣΤΕΡΗΣΕΩΝ ΣΕ ΕΘΝΙΚΟ ΕΠΙΠΕ Ο


Κατερίνα Στικούδη: «Τον άντρα τον εκπαιδεύεις» - ΝΕΑ Τηλεόραση Κρήτης\nΒίντεο – Για το χειμώνα αγωνιούν οι εργαζόμενοι σε επισιτισμό και τουρισμό – Σύσκεψη στο Εργατικό Κέντρο 28 Σεπτεμβρίου, 2020\nΒίντεο:Παραμένει στη ΜΕΘ του ΠΑΓΝΗ ο Αρχιεπίσκοπος Κρήτης Ειρηναίος 28 Σεπτεμβρίου, 2020\nΒίντεο: Στο προαύλιο πραγματοποιήθηκε το μάθημα στο Καπετανάκειο – Τι συνέβη; 28 Σεπτεμβρίου, 2020\nΑπό τους 1.000 οι 350 εργαζόμενοι είναι συμβασιούχοι στο Νοσοκομείο Χανίων – Λήγουν οι συμβάσεις 28 Σεπτεμβρίου, 2020\nΣυμβολική κατάληψη στο Πολυτεχνείο Κρήτης – “Μάθημα στα αμφιθέατρα και οι δικαιούχοι στις Εστίες” 28 Σεπτεμβρίου, 2020\nΑρχική / Στήλες / Lifestyle / Κατερίνα Στικούδη: «Τον άντρα τον εκπαιδεύεις»\nΚατερίνα Στικούδη: «Τον άντρα τον εκπαιδεύεις»\n14 Ιούλ 2015 18.07\nΗ Κατερίνα Στικούδη αποφεύγει να λέει σ’ αγαπώ καθημερινά και εκπαιδεύει τον άντρα!\nΠοια κλισέ αποφεύγεις και ποια επιδιώκεις στην προσωπική σου ζωή;\nΑποφεύγω να χρησιμοποιώ τη λέξη «σ’ αγαπώ» κάθε μέρα… Και επιδιώκω να το δείχνω με πράξεις.\n-Κόντρα στο κατεστημένο που θέλει τις πολύ ωραίες γυναίκες ολίγον «γλάστρες», εσύ όχι μόνο τα λες αλλά δεν διστάζεις να εκφράσεις ανοιχτά τη γνώμη σου, όπως για παράδειγμα όταν ήσουν καλεσμένη του Γρηγόρη Αρναούτογλου αλλά και του Γιώργου Λιάγκα. Έχεις «πληρώσει» αυτό το θάρρος της άποψής σου;\nΝομίζω πως είναι λίγο δίκοπο μαχαίρι… Από τη μια όταν είσαι διακριτικός και δεν λες πολλά λένε «γιατί δε μιλάς;». Από την άλλη όταν λες αυτό που νιώθεις λένε «γιατί μιλάς έτσι;». Έχω μάθει να λέω αυτό που σκέφτομαι και να απαντάω αναλόγως αν χρειαστεί. Δεν μπορώ να κρυφτώ, ούτε να προσποιηθώ.\nΈχεις δηλώσει σε συνέντευξή σου πως «τον άνδρα τον εκπαιδεύεις». Μπορείς να μας το αναλύσεις αυτό λίγο περισσότερο;\nΠιστεύω πως ο άνθρωπος αλλάζει. Η συμβίωση δεν είναι εύκολο πράγμα. Θέλει συμβιβασμούς. Και η αγάπη καλή επικοινωνία…\nΠαράσταση διαμαρτυρίας από το σωματείο εργαζομένων επισιτισμού στον ΟΑΕΔ\n28 Σεπ 2020 Χανιά\nΒίντεο – Για το χειμώνα αγωνιούν οι εργαζόμενοι σε επισιτισμό και τουρισμό – Σύσκεψη στο Εργατικό Κέντρο\n28 Σεπ 2020 Ηράκλειο\nΑπό τους 1.000 οι 350 εργαζόμενοι είναι συμβασιούχοι στο Νοσοκομείο Χανίων – Λήγουν οι συμβάσεις


Φωτογραφίες - Ντοκουμέντο: Ηθοποιοί που ήταν στον πόλεμο του ’40\nΤετ. 23 ΙΟΥ 21 18:39\nΣτην πρώτη γραμμή του πολέμου του 1940 βρέθηκαν δυο μεγάλοι ηθοποιοί του ελληνικού κινηματογράφου, ο Λάμπρος Κωνσταντάρας αλλά και ο Διονύσης Παπαγιαννόπουλος.\nΤην φωτογραφία αυτή πόσταρε ο γιος του, Δημήτρης, με το εξής σχόλιο: «Εκπληκτική -και άγνωστη σε μένα- φωτογραφία του πατέρα μου ΣΤΡΑΤΙΩΤΗ, το 1940, στα βουνά. Ευχαριστώ τον φίλο και συνάδελφο Τάσο Κοντογιαννίδη που μου την έστειλε αφού τη δημοσίευσε στην εφημερίδα του.\nlampros.jpg, by mariak\nΕνώ και ο Διονύσης Παναγιαννόπουλος κλήθηκε να πολεμήσει για την πατρίδα ο οποιός δήλωνε σε συνέντευξεις του: «Δεν ξεχνιούνται όσα χρόνια και αν περάσουν. Πώς να σβήσει από τη μνήμη μου η εξόρμησις στο ύψωμα του Αγ. Αθανασίου στη Χειμάρα; Ανεβήκαμε με χέρια και πόδια, πολεμώντας με πέτρες. Είχα, θυμάμαι, πέντε φυσίγγια επί 20 ώρες. Εκεί που είχαμε σκαρφαλώσει, δεν μπορούσαν να μας φτάσουν τα μεταγωγικά. Κι εμείς πολεμούσαμε με πέτρες».\nlampros2.jpg, by mariak\nΓονείς για πρώτη φορά έγιναν το μεσημέρι της Τετάρτης ο Σάκης Τανιμανίδης με την Χριστίνα Μπόμπα.\nΗ Χριστίνα Μπόμπα γέννησε δύο υγιέστατα κοριτσάκια και όπως είναι λογικό το ζευγάρι πλέει σε πελάγη ευτυχίας, κρατώντας στα χέρια του τους καρπούς του έρωτά του.\nΤην ευχάριστη είδηση έκανε γνωστή ο Σάκης Τανιμανίδης με μία φωτογραφία όπου κρατάει τα νεογέννητα παιδάκια του.\n«Έφτασαν!! Στην πιο ευτυχισμένη ημέρα της ζωής μας επί 2!!», έγραψε χαρακτηριστικά ο παρουσιαστής.\nΔείτε παρακάτω την ανάρτηση από τον λογαριασμό του Σάκη Τανιμανίδη:


Δωδέκατη εκτέλεση θανατοποινίτη στις ΗΠΑ από την αρχή του έτους | Stockwatch - All about the economy\nFriday, 5 June, 2020 - 19:07\nHome » News » Δωδέκατη εκτέλεση θανατοποινίτη στις ΗΠΑ από την αρχή του έτους\nΗ υπηρεσία Εγκληματολογικών Ερευνών του Τέξας επιβεβαίωσε τον θάνατο του Λάρι Σουέρινγκεν στη φυλακή του Χάντσβιλ. Σύμφωνα με τα αμερικανικά μέσα ενημέρωσης, ο 48χρονος άνδρας ισχυριζόταν μέχρι τον θάνατό του ότι είναι αθώος. Οι δικηγόροι του μάλιστα είχαν αναφέρει στη διάρκεια της δίκη του ότι το DNA που βρέθηκε στα νύχια του θύματος δεν ανήκε στον πελάτη τους. Ωστόσο το Ανώτατο Δικαστήριο των ΗΠΑ αρνήθηκε χθες την αναστολή της εκτέλεσης του Σουέρινγκεν, η οποία είχε ήδη αναβληθεί πέντε φορές στο παρελθόν. "Κύριε, συγχώρεσε τους διότι δεν γνωρίζουν τι κάνουν", ήταν τα τελευταία λόγια του Σουέρινγκεν, όπως δήλωσαν αυτόπτες μάρτυρες.\nΚαταδικάστηκε το 2000 για τον φόνο της Μελίσα Τρότερ, μιας φοιτήτριας με την οποία είχε σχέση, σύμφωνα με την εφημερίδα Houston Chronicle. Η νεαρή γυναίκα εθεάθη μαζί του στις 8 Δεκεμβρίου 1998, την ημέρα της εξαφάνισής της. Πολλές εβδομάδες αργότερα το άψυχο σώμα της Τρότερ εντοπίστηκε σε δάσος. Ένα κομμάτι ενός κολάν βρέθηκε γύρω από τον λαιμό της, ενώ το υπόλοιπο ρούχο εντοπίστηκε στο σπίτι του Σουέρινγκεν.\nΑυτή είναι η τέταρτη εκτέλεση που γίνεται στο Τέξας από την αρχή του έτους και η δωδέκατη στις ΗΠΑ, σύμφωνα με το κέντρο ενημέρωσης για τη θανατική ποινή. Το Τέξας έχει εκτελέσει τους περισσότερους κρατούμενους σε σχέση με οποιαδήποτε άλλη αμερικανική πολιτεία από το 1976, όταν το Ανώτατο Δικαστήριο επανέφερε τη θανατική ποινή. Τέσσερις άλλες αμερικανικές πολιτείες, όλες στον νότο, έχουν προχωρήσει σε εκτελέσεις το 2019: η Αλαμπάμα, η Τζόρτζια, η Φλόριντα και το Τενεσί.


Γιατί είναι επικίνδυνη η Χρυσή Αυγή – Μεταρρύθμιση\nΤο φαινόμενο Χρυσή Αυγή συνιστά ποιοτικό άλμα στην εξελισσόμενη διαδικασία εκβαρβαρισμού της πολιτικής και κοινωνικής ζωής. Η αναβάθμισή της από ασήμαντο γκρουπούσκουλο σε κοινοβουλευτικό κόμμα πιστοποιεί την υποβάθμιση του «δημοκρατικού κεκτημένου» της μεταπολιτευτικής Ελλάδας.\nΤο φαινόμενο Χρυσή Αυγή συνιστά ποιοτικό άλμα στην εξελισσόμενη διαδικασία εκβαρβαρισμού της πολιτικής και κοινωνικής ζωής. Η αναβάθμισή της από ασήμαντο γκρουπούσκουλο σε κοινοβουλευτικό κόμμα πιστοποιεί την υποβάθμιση του «δημοκρατικού κεκτημένου» της μεταπολιτευτικής Ελλάδας. Το κλίμα που εξέθρεψε την εξτρεμιστική Ακροδεξιά ήταν η γενίκευση της ανομίας και η μαζική αποδοχή της πολιτικής βίας που ασκήθηκε κατά τα τελευταία χρόνια στο όνομα είτε του «Εθνους» είτε του «Λαού» είτε και των δύο μαζί. Κατά τούτο, η ΧΑ είναι γέννημα των «έκτακτων συνθηκών» και όχι φυσική εξέλιξη εγγενών αντιδημοκρατικών ροπών της ελληνικής Δεξιάς ή της ελληνικής κοινωνίας.


Forzajuve.gr: Ο Λίπι… σφύριξε τη λήξη του φετινού σκουντέτο\nΟ Λίπι… σφύριξε τη λήξη του φετινού σκουντέτο\nΟ Μαρτσέλο Λίπι είναι έτοιμος να... σφυρίξει την λήξη της μάχης του τίτλου, μετά και τη νίκη της Γιουβέντους στο Μιλάνο.\nΟι μπιανκονέρι παρέμειναν στο +6 από τη Νάπολι βγάζοντας ένα δύσκολο εκτός έδρας ματς και έξι αγωνιστικές πριν το τέλος πρέπει να αυτοκτονήσουν για να μην κατακτήσουν το 5ο σερί πρωτάθλημα. Κάπως έτσι το βλέπει και ο Λίπι, ο οποίος μίλησε στην Rai Sport, όπου του ζητήθηκε ένα σχόλιο για το φετινό μαραθώνιο του Campionato.\n«Στη Γαλλία η Παρί Σεν Ζερμέν έχει ήδη κατακτήσει τον τίτλο, στη Γερμανία η Μπάγερν είναι άπιαστη, στην Αγγλία υπάρχει μια πολύ όμορφη έκπληξη σε εξέλιξη από τον Ρανιέρι ενώ στην Ιταλία η Γιουβέντους έδωσε ένα γύρο πλεονέκτημα στους αντιπάλους της. Η μόνη που το εκμεταλλεύτηκε ήταν η Νάπολι αλλά από την στιγμή που η Γιούβε βρήκε ρυθμό έχει κάνει κάτι το εκπληκτικό και πραγματικά δυσκολεύομαι να δω πώς θα χάσει τον τίτλο».\nΣχετικά tags Γιουβέντους, Μαρτσέλο Λίπι


Αθήνα, Ελλάδα, 27/05/1999 (ΑΠΕ)\n- Ανησυχία από την απόφαση του Δικαστηρίου της Χάγης να εκδόσει ένταλμα σύλληψης κατά του Μιλόσεβιτς.\n- Στο Βελιγράδι μεταβαίνει αύριο ο Τσερνομίρντιν.\n- Τρεις άμαχοι νεκροί ο απολογισμός των νέων Νατοϊκών βομβαρδισμών.\n- Τα Ιωάννινα επισκέφθηκε ο Οικουμενικός Πατριάρχης.\n- Σε χαμηλούς τόνους κινήθηκε το τελευταίο 24ωρο η προεκλογική εκστρατεία.\n- Ανοιχτό άφησε ο υπουργός Εργασίας το ενδεχόμενο αλλαγής των ορίων συνταξιοδότησης.\n- Τη Βουλγαρία επισκέπτεται ο Πρόεδρος της Δημοκρατίας.\n- Μία στις τρεις γυναίκες άνω των 65 ετών θα παρουσιάσει στο μέλλον οστεοπορωτικό κάταγμα.\n- Χιλιάδες πιστών σπεύδουν στην Πάρο για να προσκηνήουν την Παναγία την Εκατονταπυλιανή.\n- Διαψεύδει ο Αρχιεπισκόπος Αμερικής φήμες περί αντικαταστασής του.\n- Ενθουσιασμός για το νέο βιβλίο του Εντμουντ Κίλι που έγραψε για την Ελλάδα.\nΑνησυχία από την απόφαση του Δικαστηρίου της Χάγης να εκδόσει ένταλμα σύλληψης κατά του Μιλόσεβιτς.\nΕρωτηματικά και ανησυχία για την πορεία των διπλωματικών προσπαθειών επίλυσης της κρίσης στο Κόσοβο δημιουργεί η απόφαση του Διεθνούς Δικαστηρίου της Χάγης να εκδώσει ένταλμα σύλληψης κατά του Σλόμπονταν Μιλόσεβιτς και άλλων 4 ανώτατων Γιουγκοσλάβων αξιωματούχων για εγκλήματα πολέμου. Δεν αναγνωρίζουμε την κατηγορία δήλωσε ο Γιουγκοσλάβος πρέσβης στον ΟΗΕ, πολιτικά κίνητρα απέδωσε η Μόσχα, ανησυχία εξέφρασε το Πεκίνο. Πολιτικά εσφαλμένη η παραπομπή δηλώνει ο Δημήτρης Ρέππας, δεν πρόκειται να διακόψουν τις διπλωματικές προσπάθεις εκτιμούν Βόνη και Παρίσι.\nΣτο Βελιγράδι μεταβαίνει αύριο ο Τσερνομίρντιν.\nΣτο Βελιγράδι μεταβαίνει αύριο ο Βίκτορ Τσερνομίρντιν μετά τις μαραθώνιες συνομιλίες στη Μόσχα με τον Ευρωπαίο μεσολαβητή Αχτισαάρι και τον Αμερικανό αξιωματούχο Τάλμποτ. Για πρόοδο στις συνομιλίες και προσέγγιση απόψεων έκανε λόγο ο κ.Αχτισάαρι. Ο Μιλόσεβιτς είναι έτοιμος να αποδεχθεί την ύπαρξη διεθνούς ειρηνευτικής δύναμης στο Κόσοβο υπό τον ΟΗΕ, δήλωσε ο Κ.Μητσοτάκης, μετά τη συνάντησή του με το Γιουγκοσλάβο πρόεδρο. Μέχρι τα τέλη Ιουνίου θα έχει ολοκληρωθεί η εκπόνηση του Συμφώνου Σταθερότητας στα Βαλκάνια δήλωσε ο Γερμανός υπουργός Εξωτερικών.\nΤρεις άμαχοι νεκροί ο απολογισμός των νέων Νατοϊκών βομβαρδισμών.\nΤρεις άμαχοι νεκροί και τέσσερις τραυματίες είναι ο απολογισμός του νέου κύματος των σφοδρών ΝΑΤΟϊκών βομβαρδισμών κατά της Γιουγκοσλαβίας. Θα ισοπεδώσουμε τη Σερβία δήλωσε χαμογελώντας ο εκπρόσωπος του ΝΑΤΟ, ενώ ο Μπιλ Κλίντον, παρά το κατρακύλισμα της δημοτικότητάς του, θα ζητήσει από το Κογκρέσο την ανάπτυξη 90.000 Αμερικανών στρατιωτών στο Κόσοβο. Νέα επεισόδια προκλήθηκαν στη Θεσσαλονίκη, όταν διαδηλωτές εμπόδισαν κονβόι του ΝΑΤΟ να μεταβεί στα Σκόπια.\nΤα Ιωάννινα επισκέφθηκε ο Οικουμενικός Πατριάρχης.\nΜε θρησκευτική ευλάβεια και Βυζαντινή λαμπρότητα, αλλά και σε κλίμα συγκίνησης υποδέχθηκε ο λαός των Ιωαννίνων τον Οικουμενικό Πατριάρχη Βαρθολομαίο. Το βράδυ, ο κ.Βαρθολομαίος ανακηρύχθηκε σε ειδική τελετή επίτιμος Διδάκτορας του Πανεπιστημίου. Νωρίτερα, ο Πατριάρχης, συνοδευόμενος από τον Αρχιεπίσκοπο Χριστόδουλο, επισκέφθηκε την Πρέβεζα, όπου του επιφυλάχθη εντυπωσιακή υποδοχή. Ο δήμαρχος της περιοχής προσέφερε το Χρυσό Κλειδί της πόλης, ανακηρυσσοντάς τον επίτιμο δημότη.\nΣε χαμηλούς τόνους κινήθηκε το τελευταίο 24ωρο η προεκλογική εκστρατεία.\nΣε χαμηλούς τόνους κινήθηκε το τελευταίο 24ωρο η προεκλογική εκστρατεία, ενόψει των ευρωεκλογών. Ο πρωθυπουργός μίλησε σε ανοιχτή συγκέντρωση στη Λάρισα, ο Κώστας Καραμανλής επισκέφθηκε το Χρηματιστήριο Αθηνών, ενώ η γγ του ΚΚΕ Αλέκα Παπαρήγα μίλησε στην Καλλιθέα. Ο Νίκος Κωνσταντόπουλος συνέχισε την περιοδεία του σε Ξάνθη και Καβάλα, ο Αντώνης Σαμαράς επισκεφθηκε τη Μαγνησία και ο Στέφανος Μάνος τις Σέρρες. Ο Δημήτρης Τσοβόλας διέκοψε την περιοδεία του στον Εβρο και επέστρεψε στην Αθήνα, εξαιτίας εμπυρέτου ιώσεως.\nΑνοιχτό άφησε ο υπουργός Εργασίας το ενδεχόμενο αλλαγής των ορίων συνταξιοδότησης.\nΑνοιχτό άφησε ο υπουργός Εργασίας Μιλτιάδης Παπαϊωάννου, το ενδεχόμενο αλλαγής των ορίων συνταξιοδότησης, λίγες μόνο μέρες μετά τις εκτιμήσεις ότι τα ασφαλιστικά ταμεία απειλούνται με κατάρρευση το 2005, αν δεν ληφθούν αμέσως μέτρα. Ο κ. Παπαϊωάννου έκανε λόγο για εξορθολογισμό των ορίων ηλικίας συνταξιοδότησης, χωρίς ωστόσο να δώσει περισσότερες λεπτομέρειες.\nΤη Βουλγαρία επισκέπτεται ο Πρόεδρος της Δημοκρατίας.\nΤην κοινή θέση της Ελλάδας και της Βουλγαρίας υπέρ του γρήγορου τερματισμού της κρίσης στο Κόσοβο, εξέφρασαν ο Πρόεδρος της Ελληνικής Δημοκρατίας και ο Βούλγαρος πρωθυπουργός Ιβάν Κόστοφ, από τη Σόφια, κατά την πρώτη ημέρα της επίσημης επίσκεψης του κ.Στεφανόπουλου στη γείτονα χώρα. Ο Ελληνας πρόεδρος επιβεβαίωσε τη σταθερή υποστήριξη της Ελλάδος στην ενταξιακή πορεία της Βουλγαρίας προς την ΕΕ και το ΝΑΤΟ, ενώ ο κ.Κόστοφ, τόνισε από την πλευρά του, την κοινή θέση της χώρας του με την Ελλάδα στη λήψη του πολέμου στη Γιουγκοσλαβία. Επίσης, ο κ.Στεφανόπουλος συναντήθηκε με τον Βούλγαρο Πατριάρχη Μάξιμο και συζήτησαν το ρόλο της Ορθοδοξίας στις δραματικές στιγμές που ζουν σήμερα οι λαοί της Βαλκανικής.\nΜία στις τρεις γυναίκες άνω των 65 ετών θα παρουσιάσει στο μέλλον οστεοπορωτικό κάταγμα.\nΜια στις τρεις γυναίκες ηλικίας άνω των 65 ετών θα παρουσιάσει στο μέλλον οστεοπορωτικό κάταγμα, ενώ το ποσοστό αυτό ξεπερνά το 50% στις γυναίκες άνω των 80 ετών. Αυτό τονίσθηκε σε συνέδριο στη Θεσσαλονίκη, στο οποίο ανακοινώθηκε πως μια ουσία που εχρησιμοποιείτο για τη θεραπεία του καρκίνου του μαστού, αποδεικνύεται ως ιδανική για την αντιμετώπιση της οστεοπόρωσης. Η ουσία αυτή από τον ερχόμενο μήνα θα διατίθεται και στην ελληνική αγορά.\nΧιλιάδες πιστών σπεύδουν στην Πάρο για να προσκηνήουν την Παναγία την Εκατονταπυλιανή.\nΧιλιάδες πιστών από κάθε γωνιά της Ελλάδος σπεύδουν στην Πάρο να προσκυνήσουν τη θαυματουργή εικόνα της Παναγίας της Εκατονταπυλιανής, μετά τα δάκρυα που διαπιστώθηκαν στην εικόνα. Το φαινόμενο αυτό είδαν με τα μάτια τους μαθητές που πήγαν να προσκυνήσουν και το επιβεβαίωσαν τόσο ο δήμαρχος της Πάρου, όσο και ο εφημέριος του Ναού.\nΔιαψεύδει ο Αρχιεπισκόπος Αμερικής φήμες περί αντικαταστασής του.\nΔεν υπάρχει καμία επίσημη είδηση για αντικατάσταση του Αρχιεπισκόπου Αμερικής δήλωσε ο Σπυρίδων, σχολιάζοντας κάποια πρόσφατα δημοσιεύματα ελληνικών εφημερίδων που θέλουν ληξιπρόθεσμη τη θητεία του. Πρόκειται για μία προσπάθεια δημιουργίας θορύβου που έχει τις πηγές της έξω από την Αμερική, τόνισε ο προκαθήμενος της Εκκλησίας της Αμερικής, προσθέτοντας ότι έχει να επιτελέσει σοβαρό έργο και δεν υπάρχει καιρός για ανάλωση σε ύποπτα εκκλησιαστικοπολιτικά παιχνίδια.\nΕνθουσιασμός για το νέο βιβλίο του Εντμουντ Κίλι που έγραψε για την Ελλάδα.\nΕνθουσιαστική παρουσίαση στους "Τάιμς" του νέου βιβλίου του γνωστού λάτρη της Ελλάδος, συγκραφέα και μεταφραστή Εντμουντ Κίλι. Σ'αυτό το θαυμάσιο προσωπικό ταξιδιωτικό ημερολόγιο, γράφουν οι "Τάιμς", ο Κίλι μας καλεί να μοιραστούμε με μία παρέα από ημίθεους της λογοτεχνίας και της ποίησης, τους Χένρι Μίλερ και Λόρενς Ντάρελ, τους Νομπελίστες Σεφέρη και Ελύτη και άλλους αξιόλογους μοντέρνους Ελληνες ποιητές, τα μυστικά, τους μύθους και τη μαγεία της σημερινής Ελλάδος.\nΕτσι είναι το ποδόσφαιρο. Αυτή είναι η γλύκα του, η τρέλλα του. Μετά από ένα παιχνίδι... σούπα, Μάντσεστερ και Μπάγιερ επιφύλασσαν για το τέλος απίστευτες συγκινήσεις, δίνοντας για μία ακόμα φορά το στίγμα του ποδοσφαίρου. Μέσα σε δύο λεπτά των καθυστερήσεων, η Μάντσεστερ κατάφερε, αφού πρώτα γλύτωσε τη συντριβή, να ισοφαρίσει και να κερδίσει τελικά με 2-1 τους Γερμανούς, που μπορεί να επικράτησαν με τη δυναμή τους, αλλά υποτάχθηκαν στη ρέντα των Αγγλων, όπου η τύχη τους έχει πάρει μορφή... σκανδάλου στα τελευταία παιχνίδια του Τσάμπιονς Λιγκ. Πάντως, η ιστορία έγραψε: Μάντσεστερ...\nΠαρελθόν αποτελεί από σήμερα για τον Ολυμπιακό ο Ιβκοβιτς. Οι δύο πλευρές έλυσαν σήμερα κοινή συναινέσει τη συνεργασία τους μετά από δίωρη συνάντηση που είχαν ο Σέρβος προπονητής με τον Κόκκαλη. Πάντως, ένα νέο σήριαλ αρχίζει, καθώς η ΑΕΚ απομάκρυνε τον Πολίτη από το πόστο του και έκανε δελεαστική πρόταση στον Ιωαννίδη για να επιστρέψει στον πάγκο της Ενωσης, ενώ είναι γνωστό το φλερτ του Γιαννακόπουλου προς τον Ελληνα τεχνικό, μετά την αναμενόμενη απομάκρυνση του Σούμποτιτς.\nΟ Ιλια Ιβιτς θα συνεχίσει την καριέρα του στην Ιταλία, καθώς, σύμφωνα με δημοσίευμα της Gazzetta Dello Sport, υπέγραψε τριετές συμβόλαιο συνεργασίας με την Τορίνο. Η Γκρανάτα, που αγωνίζεται αυτή την περίοδο στην β' κατηγορία του καμπιονάτο, βρίσκεται στην δεύτερη θέση της βαθμολογίας τρείς αγωνιστικές πριν την ολοκλήρωση του πρωταθλήματος και εκτός απροόπτου θα αγωνίζεται την επόμενη περίοδο στην πρώτη κατηγορία.\nΟ Σέρτζιο Μαρκαριάν θα οδηγήσει τον Ιωνικό στην παρθενική του παρουσία στις ευρωπαϊκές διασυλλογικές διοργανώσεις. Ο Ουρουγουανός τεχνικός, συναντήθηκε με τον πρόεδρο της ΠΑΕ, Νίκο Κανελλάκη και σύμφωνα με απόλυτα ασφαλείς πληροφορίες, αποφάσισαν να ανανεώσουν την συνεργασία τους για μία ακόμη περίοδο. Το οικονομικό μέρος αλλά και οι υπόλοιπες λεπτομέρειες της συμφωνίας δεν έχουν γίνει γνωστές.\n"Μετ'εμποδίων" πραγματοποιήθηκε η σημερινή συνεδρίαση του Χρηματιστήριου, λόγω τεχνικών προβλημάτων του ΑΣΗΣ. Ο Γενικός Δείκτης Τιμών έκλεισε στις 3.961,79 μονάδες, έναντι 4.010,93 μονάδων της προηγούμενης, παρουσιάζοντας υποχώρηση 49,14 μονάδων ή σε ποσοστό 1,23%. Πάντως, χρηματιστηριακοί παράγοντες έκαναν λόγο για διαστρέβλωση της εικόνας της χρηματιστηριακής αγοράς κατά τη σημερινή συνεδρίαση, καθώς το σύστημα την τελευταία ώρα των συναλλαγών δεν μπορούσε να ``διαβάσει`` όλες τις εντολές που εισήλθαν σε αυτό. Ο δείκτης FTSE/ASE 20 έκλεισε στις 2.367,28 μονάδες, με απώλειες 1,53%.\nΣε όλη τη χώρα αρχικά προβλέπεται αίθριος καιρός αλλά το απόγευμα στα ηπειρωτικά θα αναπτυχθούν τοπικές νεφώσεις και είναι πιθανό να εκδηλωθούν σποραδικές καταιγίδες στα βόρεια ορεινά. Οι ανεμοι θα είναι βόρειοι ασθενείς μέχρι μέτριοι και μετά το μεσημέρι στο Αιγαίο ισχυροί. Η θερμοκρασία θα κυμανθεί στα ηπειρωτικά 11 με 29 και στα νησιά 16 με 27 βαθμούς Κελσίου. Γενικά αίθριο καιρό, με τοπικές νεφώσεις το απόγευμα, ασθενείς μέχρι μέτριους ανέμους και θερμοκρασία 15 με 29 και 13 με 27 βαθμούς αντίστοιχα, θα έχουν αύριο Αθήνα και Θεσσαλονίκη.\napegr2html v2.01a run on Thursday, 27 May 1999 - 19:00:11 UTC


Ανασκόπηση 2019: Τα καλύτερα σάουντρακ της χρονιάς ? αφιερωματα , θεματα || cinemagazine.gr\nΌπως η ταινία του Λάνθιμου κινείται σαρδόνια διαπλέκοντας ίντριγκα, πάθη, σάτιρα και τραγωδία, έτσι και το soundtrack που την «υπηρετεί» τολμά για έναρξη Χέντελ και στο φινάλε δηλώνει έτοιμο για... κάτι πιο ποπ! Η ιδιόρρυθμη μουσική αυλή της «Ευνοούμενης» χωρά την βαρύτητα του Μπαχ και τον πειραματισμό της Άννα Μέρεντιθ, τη musique concrète του πρωτοπόρου Λουκ Φεράρι και το τσέμπαλο στο «Skyline Pigeon» του Έλτον Τζον. Σκοτεινό, αναχρονιστικό, διασκεδαστικό και αναπάντεχο την ίδια στιγμή.\nΟ Μπάουμπακ συνεργάζεται ξανά με τον βετεράνο συνθέτη Ράντι Νιούμαν για έναν εσωτερικό μουσικό διάλογο που απαλύνει την ατμόσφαιρα της «Ιστορίας Γάμου» και την αντιμαχία των πρωταγωνιστών. Κλασικίζουσα διάθεση που βρίσκει μελωδικά πατήματα τόσο στις τζαζ ευαισθησίες του Νιούμαν, όσο και στην (τεράστια) παράδοση της οικογένειάς του και διαμορφώνει μία ήπιων τόνων μουσική «δωματίου». Δίχως εξάρσεις, το score του Νιούμαν - αν και επαναλαμβανόμενο - συνδέει τις δυο ακτές των Η.Π.Α., βρίσκει χώρο για λίγο Σόντχαϊμ και θα τον οδηγήσει σίγουρα σε μία οσκαρική υποψηφιότητα.\nΟ εκλεκτικισμός των δουλειών του Ρόμπερτσον στις ταινίες του Μάρτιν Σκορσέζε είναι μέγιστης αφηγηματικής σημασίας στις ταινίες του τελευταίου. Με μια γνωριμία που γυρίζει το ρολόϊ 40 και πλέον χρόνια πριν, το δίδυμο, σε στενή συνεργασία προφανώς, αποφάσισε αυτή τη φορά να δέσει πάνω στην «συνταγή» της κλασικής ποπ τραγουδοποιίας των θερμών δεκαετίων της Αμερικής (και του έργου) και μια απ' ευθείας σύνδεση με τον σινεφίλ κόσμο της σκορσεζικής σκηνοθετικής γραμμής. Έτσι προκύπτει η λαμπερή έκπληξη του θέματος του Ζαν Αλμπέρ Βίνερ για το «Ας με Κρίνει η Κοινωνία» (1954) του Ζακ Μπεκέρ. Ο Ρόμπερτσον συνθέτει και το μόνο πρωτότυπο track του έργου πάνω στο αξέχαστο αυτό θέμα και η συνταγή παίρνει την αιμοδοσία που χρειαζόταν για να ανανεωθεί αριστοτεχνικά.\n«Κάποτε στο... Χόλιγουντ» του Κουέντιν Ταραντίνο, Μουσική: Διάφοροι\nΠαραβιάζεις ανοιχτές πόρτες λέγοντας πως ο Ταραντίνο έκανε το σάουντρακ πρωταγωνιστή με τρόπο που ίσως μόνο οι Λεόνε-Μορικόνε και οι Χίτσκοκ-Χέρμαν έκαναν τόσο συστηματικά. Η μόνη του διαφορά είναι η πολυσυλλεκτικότητα των πηγών. Η χρήση όμως της μουσικής τα καθιστά εξίσου πρωτότυπα. Η δουλειά για την επένδυση του «Κάποτε...» αγγίζει τον παροξυσμό. Η μουσική πληροφορία, το δέσιμο και τα διάσπαρτα διαφημιστικά κλιπς εποχής, δημιουργούν μια χρονοκάψουλα κανονική σε βαθμό να βλέπεις χρώματα, να μυρίζεις βινύλια, να νοιώθεις την πρωϊνή υγρασία της αιθαλομίχλης του Λος Άντζελες, να τηλεμεταφέρεσαι κανονικά. Πιθανά η καλύτερη στιγμή του soundtracker Κουέντιν, απαλλαγμένη από την ανάγκη του hit που θα γνωρίσει στους vintage επαγγελματίες της κονσόλας και πλήρως παραδομένη στην φετιχιστικής ακρίβειας ανασύσταση μιας χρονιάς.\nΤο υπερ-επιτυχημένο μιούζικαλ κινουμένων σχεδίων επιστρέφει για ένα δεύτερο μέρος, και μαζί του η δημιουργική ομάδα των Κρίστεν Άντερσον - Ρόμπερτ Λοπεζ συγκρούεται μουσικά με το παγόβουνο «Let It Go» της πρώτης ταινίας. Με δυναμικό ανάλογο το «Into the Unknown», που θα διεκδικήσει με ψυχρή ακρίβεια το Όσκαρ Τραγουδιού 2020, τα ολοκαίνουργια τραγούδια σιγοντάρουν την πιο σκοτεινή, θαρραλέα διάθεση του σίκουελ, σπάνε τον πάγο με το σατιρικό «Lost in the Woods», κρύβουν ένα θαυμάσιο νανούρισμα στις μελωδικές γραμμές του «All is Found» και επιφυλάσσουν ένα μπροντγουεϊκό show off που μπορεί να λιώσει καρδιές με το «Show Yourself».


Test Ευτυχίας | Expansion Method\nKANE TO TEST\nKANE TO TEST >\nΤΙ ΕΙΝΑΙ ΤΟ PERMA TEST ΕΥΤΥΧΙΑΣ\nΣτο βιβλίο του το 2011 ο Flourish, Dr. Martin Seligman καθηγητής στο Πανεπιστήμιο της Πενσυλβάνια στην έδρα της Ψυχολογίας κατέγραψε τους 5 πυλώνες της Ευτυχίας: θετικά συναισθήματα, δέσμευση, σχέσεις, έννοια, ολοκλήρωση (Positive emotion, Engagement, Relationships, Meaning, Accomplishment). Το προφίλ PERMA μετρά αυτούς τους πέντε πυλώνες μαζί με τα αρνητικά συναισθήματα και την καλή υγεία.\nΘα γνωρίσεις τους δικούς σου πυλώνες μόλις ολοκληρώσεις το Τεστ.\nΤι θα Μετρήσουμε:\nΘετικά και αρνητικά συναισθήματα P\nΤα συναισθήματα αποτελούν σημαντικό μέρος της ευημερίας. Τα συναισθήματά μας μπορεί να ποικίλουν από πολύ αρνητικά έως πολύ θετικά όπως επίσης και η έντασή τους μπορεί να ποικίλει από υψηλής έως και χαμηλής έντασης.\nΌταν πρόκειται για θετικά συναισθήματα το προφίλ PERMA μετρά την γενική τάση να αισθανόμαστε ικανοποίηση και χαρά. Για τα αρνητικά συναισθήματα μετρά την τάση να αισθανόμαστε θλίψη , θυμό και ανησυχία.\nΑναφέρεται στην ικανότητα να είναι κανείς απορροφημένος ή να ενδιαφέρεται ή να εμπλέκεται σε μια δραστηριότητα. Υψηλά επίπεδα δέσμευσης είναι γνωστά σαν μια κατάσταση κατά την οποία κάποιος μπορεί να είναι τόσο απορροφημένος σε μια δραστηριότητα ώστε να χάνει την αίσθηση του χρόνου.\nΑναφέρονται στο συναίσθημα της αγάπης, της στήριξης και της αναγνώρισης της αξίας των συνανθρώπων μας. Έχοντας θετικές σχέσεις με τους γύρω μας αποτελεί ένα σημαντικό παράγοντα ευημερίας. Οι άλλοι άνθρωποι είναι σημαντικοί.\nΑναφέρεται στην ικανότητα να αισθανόμαστε το σκοπό της ζωής , την κατεύθυνση που αυτή πηγαίνει , την αίσθηση ότι η ζωή είναι σημαντική και αξίζει να τη ζούμε ή να συνδεόμαστε με κάτι πάνω από εμάς όπως τη θρησκευτική πίστη , την φιλανθρωπία ή προσωπικούς στόχους. Μας δίνει την αίσθηση ότι η ζωή είναι σημαντική\nΗ ολοκλήρωση μπορεί να είναι αντικειμενική χαρακτηριζόμενη από τιμητικές διακρίσεις και βραβεία που είναι σημαντική. Η μέθοδος μετράει τα υποκειμενικά συναισθήματα από την επίτευξη των προσωπικών στόχων και την προσωπική ανάληψη ευθυνών από τον καθένα ξεχωριστά.\n"Μπόρεσα να βρω τον εαυτό μου και να τον κατανοήσω σε βάθος"\n"Άρχισα να νιώθω πιο ευτυχισμένη και χαρούμενη"\n"...πρέπει να το κάνουν όλοι..."\nΕίναι εντελώς δωρεάν και κερδίζεις και μια προσωπική ανάλυση από Πιστοποιημένο Σύμβουλο Προσωπικής βελτίωσης.


Ρετρό: Παίκτες που έγραψαν ιστορία, Κοκής Χρυσοστόμου | Sportime\nΡετρό: Παίκτες που έγραψαν ιστορία, Κοκής Χρυσοστόμου\n«Από το ποδόσφαιρο κέρδισα...ένα κάταγμα στο πόδι. Δεν μετάνιωσα όμως ποτέ, διότι άνκαι δεν υπήρχαν οικονομικά οφέλη τότε,κερδίσαμε την συμπάθεια των φιλάθλων. Μακάρι να μπορούσε να γυρίσει πίσω ο χρόνος και να παίξω ξανά στον ΠΟΛ». Αυτή η δήλωση που μας έκανε ο παλιός αμυνικός του Πεζοπορικού Κοκής Χρυσοστόμου, δείχνει την εικόνα που υπήρχε πριν πολλά χρόνια στο ποδόσφαιρο μας αλλά και τον τρόπο που οι παίκτες σκέφτονταν,παίζοντας μόνο για από αγάπη προς την ομάδα τους και το άθλημα.Ήταν η εποχή του ερασιτεχνισμού που επικρατούσε μόνο το συναίσθημα.\nΟ Πεζοπορικός ήταν από παλιά ομάδα που πρωταγωνιστούσε στα εκάστοτε πρωταθλήματα του τόπου μας.Όμως οι τίτλοι που πήρε δεν ήταν αυτοί που ήθελαν οι οπαδοί και φίλοι του. Από τις τάξεις του ΠΟΛ πέρασαν σπουδαίοι ποδοσφαιριστές που έχουν αφήσει χαραγμένο το όνομα τους στην ιστορία όχι μόνο του σωματείου τους αλλά και του ποδοσφαίρου μας.\nΟ Κοκής Χρυσοστόμου είναι ένας από τους παίκτες που έβαλαν τη σφραγίδα τους στον ΠΟΛ,στη δεκαετία του 1960 παίζοντας ως αμυντικός. Στον Πεζοπορικό πήγε το 1959 σε ηλικία 17 χρόνων και έπαιξε αμέσως στην πρώτη ομάδα σαν χαφ. Προπονητής τότε ήταν ο Ούγγρος Ζέγκελερ στον οποίο ο Κ.Χρυσοστόμου οφείλει πολλά.Είχε μπεί στην ομάδα σαν αντικαταστάτης του Κ.Λουκαίδη και τελικά ο ΠΟΛ πήρε την τέταρτη θέση στη βαθμολογία. Στη συνέχεια έπαιξε σαν κεντικός αμυντικός στη θέση του Μιλτή Μιχαηλίδη μέχρι το 1971. Σταμάτησε το ποδόσφαιρο μετά την κατάκτηση του κυπέλλου το 1971 όπου ο ΠΟΛ νίκησε την συμπολίτιδα του Αλκή με 2-1 στο ΓΣΠ. Μετά το τέλος της ποδοσφαιρικής του καριέρας ακολούθησε το επάγγελμα του προπονητή και δούλεψε αρκετά χρόνια ως βοηθός προπονητής στην αγαπημένη του ομάδα και προπονητής σε ομάδες μικροτέρων κατηγοριών.\nΣτον τελικό του 1971,το μοναδικό τρόπαιο που πανηγύρισε ο Κ.Χρυσοστόμου,ο Πεζοπορικός έπαιξε με τους: Παλμύρης, Γ.Πέτρου, Γ.Παρίδης, Καλλής, Καραπίττας, Φιλιαστίδης( Ντίνος), Κοκής, Κουννίδης, Χάρης, Σταυρινός, Λεωνίδας.\nΣτα πρώτα χρόνια της παρουσίας του στην ομάδα της Λάρνακας ο Κοκής έπαιξε και με τους Βάσο, Πασιουρτίδη, Μιλτή, Μήτρο, Νώνη, Βλάχο, Σπύρο, Γιώτη, Παπαδόπουλλο, Στέλιο, Γιάγκο, Κριτωνή κ.α.


Παρασκήνια: Διέρρευσαν τα ονόματα των κριτών του Your Face Sounds Familiar\nΔιέρρευσαν τα ονόματα των κριτών του Your Face Sounds Familiar\nΤο Your Face Sounds Familiar επιστρέφει με νέο κύκλο στον ΑΝΤ1, με την... Μαρία Μπεκατώρου στο τιμόνι του show μεταμφιέσεων για μια ακόμα φορά.\nΤι συμβαίνει, όμως, με τα πρόσωπα που θα πλαισιώσουν την κριτική επιτροπή;\nΟ ΑΝΤ1 προχωρά σε μεγάλες αλλαγές και αναζητεί το συνδυασμό εκείνο που θα κρατήσει ψηλά το ενδιαφέρον των τηλεθεατών για το YFSF. Έτσι, αποφάσισε να κρατήσει στη θέση του τον Σταμάτη Φασουλή -είχε την καλύτερη παρουσία στον προηγούμενο κύκλο- και να αλλάξει όλους τους υπόλοιπους.\nΤο όνομα του Φώτη Σεργουλόπουλου ήταν από τα πρώτα που έπεσαν στο τραπέζι. Ο παρουσιαστής και ηθοποιός, μετά από πολλά χρόνια βρίσκεται εκτός τηλεόρασης και η συμμετοχή του στο Your Face Sounds Familiar είναι κάτι που ο ΑΝΤ1 επιθυμεί διακαώς.\nΣύμφωνα με έγκυρες πληροφορίες του zappIT, ο τρίτος άνδρας της παρέας θα είναι -όπως όλα δείχνουν- ο Κώστας Σπυρόπουλος. Το όνομα του γνωστού ηθοποιού είχε ακουστεί το προηγούμενο διάστημα σε συζητήσεις που τον ήθελαν να αναλαμβάνει δικό του late night show. Φαίνεται όμως ότι ο σταθμός θεώρησε -ορθώς- πως ο ρόλος του κριτή στο YFSF του ταιριάζει καλύτερα.


Εμπορικό Κέντρο The Outlets at Lipa: Ξενοδοχεία σε κοντινή απόσταση\nΕμπορικό Κέντρο The Outlets at Lipa: Μάθετε περισσότερα\nΕμπορικό Κέντρο The Outlets at Lipa - Τοποθεσία\nLipa - Εδώ βρίσκεται το ακόλουθο σημείο ενδιαφέροντος: Εμπορικό Κέντρο The Outlets at Lipa. Περάστε την ημέρα σας εξερευνώντας την περιοχή και βλέποντας τα τοπικά αξιοθέατα. Αν αναζητάτε τι μπορείτε να κάνετε στην περιοχή, γιατί δεν επισκέπτεστε τα ακόλουθα αξιοθέατα: Εμπορικό Κέντρο SM City Lipa και Ηφαίστειο Taal;\nΕμπορικό Κέντρο The Outlets at Lipa: Μέρη διαμονής σε κοντινή απόσταση\nΔιαθέτουμε 18 ξενοδοχεία, για να επιλέξετε, σε απόσταση έως 10 χλμ. από: Εμπορικό Κέντρο The Outlets at Lipa. Σας προτείνουμε τις ακόλουθες επιλογές που είναι δημοφιλείς με τους επισκέπτες μας:\nLima Park Hotel - απέχει 0,3 χλμ.\nRedDoorz @ Sunfields Lipa Batangas - απέχει 2,1 χλμ.\n• Θέρετρο 4 αστέρων • Δωρεάν στάθμευση • Δωρεάν WiFi • 4 εξωτερικές πισίνες\nCintai Coritos Garden - απέχει 4,4 χλμ.\n• Θέρετρο 3 αστέρων • Δωρεάν καμπάνες δίπλα στην πισίνα • Δωρεάν WiFi • Εστιατόριο • Κεντρική τοποθεσία\nFront Beach Hotel & Resort - απέχει 4,7 χλμ.\nThe Suites at Mount Malarayat - απέχει 5,5 χλμ.\nΕμπορικό Κέντρο The Outlets at Lipa - Τι μπορείτε να δείτε και να κάνετε στη γύρω περιοχή\nΕμπορικό Κέντρο The Outlets at Lipa: Τι μπορείτε να δείτε στη γύρω περιοχή\n• Ναός Malvar Shrine\nΕμπορικό Κέντρο The Outlets at Lipa: Τι μπορείτε να κάνετε στη γύρω περιοχή\n• Εμπορικό Κέντρο The Lifestyle Strip


Καιρός σε Bigwood Rock ⛅ (New Brunswick), καναδάς - Πρόγνωση καιρού - el.ViewWeather.com\n44.63°N / -66.8°W ~-9,999m asl 18:46\nΤελευταία ενημέρωση πρόγνωσης καιρού: Δευ, Απρ 6 13:49 GMT-3 (America/Moncton)\t 0.127s\n71 / 77 km/h\nΗ μέγιστη θερμοκρασία θα είναι 8 βαθμοί Κελσίου, και η ελάχιστη θερμοκρασία 5 βαθμοί κελσίου. Ο άνεμος θα είναι μέτρια αύρα, και η μέση ατμοσφαιρική πίεση θα είναι 1009 mb. Η σχετική υγρασία θα είναι υψηλή.\nΗ μέγιστη θερμοκρασία θα είναι 5 βαθμοί Κελσίου, και η ελάχιστη θερμοκρασία 1 βαθμοί κελσίου. Ο άνεμος θα είναι μέτρια αύρα, και η μέση ατμοσφαιρική πίεση θα είναι 1009 mb. Η σχετική υγρασία θα είναι υψηλή.\nΗ μέγιστη θερμοκρασία θα είναι 5 βαθμοί Κελσίου, και η ελάχιστη θερμοκρασία 1 βαθμοί κελσίου. Ο άνεμος θα είναι γλυκιά αύρα, και η μέση ατμοσφαιρική πίεση θα είναι 1003 mb. Η σχετική υγρασία θα είναι υψηλή.\nΥπάρχει 70% πιθανότητα για ελαφρό χιονόνερο.\nΗ μέγιστη θερμοκρασία θα είναι 3 βαθμοί Κελσίου, και η ελάχιστη θερμοκρασία 0 βαθμοί κελσίου. Ο άνεμος θα είναι μέτρια αύρα, και η μέση ατμοσφαιρική πίεση θα είναι 1002 mb. Η σχετική υγρασία θα είναι υψηλή.\nΥπάρχει 97% πιθανότητα για δυνατή βροχόπτωση, μέτριο χιονόνερο, μέτρια χιονόπτωση και ψεκάδες.\nΗ μέγιστη θερμοκρασία θα είναι 4 βαθμοί Κελσίου, και η ελάχιστη θερμοκρασία -1 βαθμοί κελσίου. Ο άνεμος θα είναι πολύ θυελλώδης, θα σχηματιστεί ομίχλη, και η μέση ατμοσφαιρική πίεση θα είναι 987 mb. Η σχετική υγρασία θα είναι πολύ υψηλή.\nΗ μέγιστη θερμοκρασία θα είναι 5 βαθμοί Κελσίου, και η ελάχιστη θερμοκρασία 1 βαθμοί κελσίου. Ο άνεμος θα είναι μέτρια αύρα, και η μέση ατμοσφαιρική πίεση θα είναι 1000 mb. Η σχετική υγρασία θα είναι πολύ υψηλή.\nΗ μέγιστη θερμοκρασία θα είναι 6 βαθμοί Κελσίου, και η ελάχιστη θερμοκρασία 2 βαθμοί κελσίου. Ο άνεμος θα είναι μέτρια αύρα, και η μέση ατμοσφαιρική πίεση θα είναι 1013 mb. Η σχετική υγρασία θα είναι πολύ υψηλή.\nΗ μέγιστη θερμοκρασία θα είναι 8 βαθμοί Κελσίου, και η ελάχιστη θερμοκρασία 5 βαθμοί κελσίου. Ο άνεμος θα είναι δυνατή αύρα, θα σχηματιστεί ομίχλη, και η μέση ατμοσφαιρική πίεση θα είναι 7086 mb. Η σχετική υγρασία θα είναι .\nγεωγραφικό πλάτος: 44.63203 και γεωγραφικό μήκος: -66.8295\nΤοπική ώρα (America/Moncton | GMT -3): 18:46\nΟ Ήλιος ανατέλλει: 06:57 - Ο Ήλιος δύει: 20:01\nΔιάγραμμα Bigwood Rock\nΚοντά Bigwood Rock\nΚαιρός σε Greens Ledge - 0 km - περβάζι\nΚαιρός σε Greens Landing - 0 km - περιοχή\nΚαιρός σε Hardwood Cove - 0 km - όρμο ( s )\nΚαιρός σε Wood Island - 0 km - νησιού\nΚαιρός σε Joes Point - 1 km - σημείο\nΚαιρός σε Sand Bar - 1 km - κοπάδια\nΚαιρός σε Herring Ledge - 1 km - περβάζι\nΚαιρός σε Parker Point - 1 km - σημείο\nΚαιρός σε Pond Point Ledges - 1 km - κοπάδια\nΚαιρός σε Big Pond - 1 km - λίμνη\nΚαιρός σε Red Point - 1 km - σημείο\nΚαιρός σε Northeast Point - 2 km - σημείο\nΚαιρός σε Jack Tars Cove - 2 km - όρμο ( s )\nΚαιρός σε Wood Island Harbour - 2 km - λιμανιού ( s )\nΚαιρός σε Half Tide Rock - 2 km - κοπάδια


Εκτός Roland Garros η Μαρία Σάκκαρη | Patras Events\n30 Μάϊ 2019 Thu, 30 May 2019 15:45:00 +0300 15:45 Patras Events\nΔεν τα κατάφερε απέναντι στην Τσέχα Κατερίνα Σινιάκοβα\nΗ Μαρία Σάκκαρη ξεκίνησε με 2-0 κάνοντας πρώτη μπρέικ, με την Σινιάκοβα να απαντά αμέσως και την Μαρία να κάνει ακόμα ένα μπρέικ για το 3-1. Στη συνέχεια η 23χρονη Ελληνίδα πήρα ακόμα δύο γκέιμ πριν η Τσέχα κάνει μια τρομερή αντεπίθεση και ισοφαρίσει σε 5-5. Από εκεί και πέρα ο δύο αθλήτριες υπερασπίστηκαν το σερβίς τους και έκαναν το 6-6 πηγαίνοντας στο τάι μπρέικ. Εκεί η Σινιάκοβα προηγήθηκε με 5-1, με την Μαρία να προσπαθεί να επιστρέψει, με την Τσέχα όμως να κάνει άξια το 1-0 στα σετ κερδίζοντας 7-5.\nΗ Άσλεϊ Μπάρτι ήταν η μεγάλη νικήτρια στον τελικό του Roland Garros\nΉττα και αποκλεισμός για τη Μαρία Σάκκαρη\nΣε συζητήσεις με τον Αλέγκρι η Γιουνάιτεντ


ΣΚΕΦΤΟΜΑΣΤΕ ΕΛΛΗΝΙΚΑ: Χοιροβοσκέ Πολάκη, άσε τα πολλά λόγια κι άνοιξε τα στραβά σου. ΔΕΣ το σάπιο ασθενοφόρο της Κάσου που κρατάνε ομπρέλες οι ασθενείς όταν βρέχει. ΦΩΤΟ\nΧοιροβοσκέ Πολάκη, άσε τα πολλά λόγια κι άνοιξε τα στραβά σου. ΔΕΣ το σάπιο ασθενοφόρο της Κάσου που κρατάνε ομπρέλες οι ασθενείς όταν βρέχει. ΦΩΤΟ\nΤα προβλήματα που αντιμετωπίζει ο τομέας της Υγείας είναι πολλά. Σημαντικά προβλήματα στον συγκεκριμένο τομέα αντιμετωπίζει και η Κάσος. Το μικρό αυτό νησί, έχει ένα γιατρό, 24 ώρες το 24ωρο, 365 μέρες τον χρόνο και δυο εθελοντές οδηγούς ενός σάπιου ασθενοφόρου...\nΟι Κασιώτες περιμένουν δυο χρόνια να γίνει το θαύμα της αντικατάστασης, μέχρι τότε στα περιστατικά, που είναι συχνότατα, ελπίζουν να μη φύγει το παρμπρίζ, να μη ξεκολλήσει κάποια πόρτα και να μη βρέχει, γιατί τότε το εσωτερικό του γεμίζει νερά και ανοίγουν ομπρέλες.\nΜόλις πριν λίγες μέρες, για να διακομιστεί ένα κοριτσάκι, ο εθελοντής οδηγός το σκούπισε και άδειασε τα νερά, ενώ στο δρόμο μέχρι το αεροδρόμιο το πρόσεχε σαν τα μάτια του.


ΓΝΩΜΗ ΚΙΛΚΙΣ ΠΑΙΟΝΙΑΣ: Βαφεία Κιλκίς: Μια ιστορία που κρατάει 11 ολόκληρα χρόνια\nΒαφεία Κιλκίς: Μια ιστορία που κρατάει 11 ολόκληρα χρόνια\nΥπογράφουν οι εργαζόμενοι των Βαφείων Κιλκίς\nΤο Δεκέμβρη του 2004 την κοινωνία του Κιλκίς συντάραξε η ιστορία της πτώχευσης των Βαφείων Κιλκίς ΑΕ, που είχε ως αποτέλεσμα 120 εργαζόμενοι να μείνουν στο δρόμο. Και λέμε συντάραξε, γιατί το 2004 δεν ήμασταν συνηθισμένοι σε πτωχεύσεις, απολύσεις, απλήρωτη εργασία κλπ… Ζούσαμε, ακόμα, τα χρόνια της ευμάρειας.\nΤο Φεβρουάριο του 2005 εκδικάζεται η πτώχευση της εταιρίας, και το αφεντικό μας μπορεί να αποκαλείται πια «πτωχός» και με τη βούλα. Ο «πτωχός» λοιπόν, με το επιτελείο των έγκριτων νομικών του, κάνει χρήση όλων των τεχνασμάτων που του επιτρέπει ο νόμος ώστε να ανακόπτει τους πλειστηριασμούς και να καθυστερεί τη διαδικασία η οποία θα επέδιδε στους εργαζόμενους τα δεδουλευμένα τους.\nΚαι όλα αυτά τα κάνει γιατί έχει φροντίσει, πάλι χρησιμοποιώντας όλα τα παραθυράκια που του έδινε ο νόμος, να υπενοικιάσει κτίριο και μηχανήματα σε καινούρια εταιρία με επικεφαλής την κόρη του. Δε θέλει λοιπόν να εκπλειστηριαστούν για όσο χρόνο τα χρειάζεται η κόρη. Το ανεκδιήγητο ελληνικό κράτος επιδοτεί και τη νέα εταιρία της κόρης του «πτωχού»(!!!), παρόλο που ο «πτωχός» χρωστά ένα κάρο λεφτά στο ελληνικό δημόσιο.\nΤο αποτέλεσμα είναι οι εργαζόμενοι να μην μπορούν να πάρουν τα λεφτά τους, και φυσικά μετά από λίγα χρόνια να ζήσουμε και την πτώχευση της εταιρίας της κόρης (αφού όμως, όπως ήδη αναφέρθηκε είχε πάρει όλες τις επιδοτήσεις).\nΤότε ο «πτωχός» επέτρεψε να γίνουν οι πλειστηριασμοί και οι εργαζόμενοι πείστηκαν πια ότι θα πάρουν τα λεφτά τους και ας πέρασαν κάποια χρόνια. Δυστυχώς όμως πέσαμε στην κρίση. Πτωχευτική περιουσία υπάρχει, αλλά κανείς δεν αγοράζει!!!\nΟι εργαζόμενοι υπομονετικά περιμένουν με την ελπίδα ότι κάποιος αγοραστής θα βρεθεί.\nΤο 2013 όμως η ελληνική κυβέρνηση ψηφίζει έναν κατάπτυστο μνημονιακό νόμο (4141) σύμφωνα με τον οποίο, σε περίπτωση πτώχευσης μιας επιχείρησης στον πίνακα κατάταξης των απαιτήσεων έρχονται:\n1. Στην πρώτη θέση τα ασφαλιστικά ταμεία.\n2. Στη δεύτερη θέση, που ήταν οι εργαζόμενοι και τα «χρωστούμενα δεδουλευμένα», περνάει τώρα το Δημόσιο(μόνο οι οφειλές σε ΦΠΑ), καταργώντας πλέον οριστικά κάθε προνόμιο του βιοποριστικού μισθού των εργαζομένων στις απαιτήσεις της πτωχευτικής περιουσίας.\n3. Τρίτοι και καταϊδρωμένοι οι εργαζόμενοι.\nΝα σημειωθεί ότι ο εργοδότης, όπως ισχύει σήμερα ο νόμος, θα λάβει τα τροφεία της οικογένειάς του των τελευταίων 6 μηνών, ακόμη και στην περίπτωση που ευθύνεται ο ίδιος για την πτώχευσή του, ενώ ο εργαζόμενος δεν θα λάβει με τις παραπάνω ρυθμίσεις κανένα ποσόν για την πληρωμή της εργασίας του την τελευταία διετία.\nΠέρα από την τεράστια αδικία σε βάρος εργαζομένων- απολυμένων, ουσιαστικά αυτός ο νόμος αποτρέπει τους εργαζόμενους από το να διεκδικήσουν τα δεδουλευμένα τους όχι μόνο γιατί ποτέ δε θα έρθει η σειρά τους να πληρωθούν αλλά και γιατί το κόστος μιας τέτοιας δικαστικής περιπέτειας θα είναι δυσβάσταχτο. Και αυτό γιατί μέχρι πριν την ψήφιση του νόμου αυτού οι δικηγόροι ήξεραν ότι σε μια πτωχευτική διαδικασία οι εργαζόμενοι αργά ή γρήγορα θα έπαιρναν τα χρήματά τους και έτσι δε ζητούσαν προκαταβολές ή αμοιβές, αλλά πληρώνονταν σύμφωνα με την εξέλιξη της πτώχευσης. Τώρα που αλλάζουν τα πράγματα θα ζητούν τουλάχιστον να καλύψουν τα έξοδα αν όχι και την αμοιβή τους γιατί το αποτέλεσμα θα είναι από αρνητικό έως αμφίβολο.\nΜε τον καινούριο νόμο χάνεται κάθε ελπίδα των εργαζομένων των Βαφείων Κιλκίς να πληρωθούν κάποτε, αφού ο «πτωχός» «φρόντισε» να αφήσει τεράστια χρέη στο δημόσιο. (Βέβαια το ελληνικό δημόσιο παρά τα χρέη του πατέρα συνέχισε να επιδοτεί την ίδια επιχείρηση που ήταν πια στο όνομα της κόρης, όπως προαναφέρθηκε)\nΟι πρώην εργαζόμενοι επισκέφθηκαν τότε (το 2013) τον κυβερνητικό βουλευτή(ο οποίος ήταν δικηγόρος του «πτωχού»!!! και ψήφισε και το νόμο 4141!!!) απαιτώντας να κάνει κάτι. Ο βουλευτής τους διαβεβαίωσε ότι θα καταθέσει μαζί με άλλους βουλευτές που έχουν παρόμοιες υποθέσεις στους νομούς τους σχετική τροπολογία που να αφορά τουλάχιστον σε παλαιές πτωχεύσεις. Η διαβεβαίωση αυτή πότε δεν τηρήθηκε.\nΟ ΣΥΡΙΖΑ ως αντιπολίτευση τότε(το 2013) συμφώνησε με το δίκιο των εργαζομένων.\nΟι εργαζόμενοι, σήμερα, απαιτούν από την νέα κυβέρνηση την κατάργηση της διάταξης της παραγράφου 2 του άρθρου 33 του νόμου 4141/2013, γιατί είναι τουλάχιστον άδικη, αντικοινωνική και αντεργατική.\nΤο μεροκάματο είναι ιερό, αλλά δυστυχώς στο όνομα της κρίσης βάλανε χέρι ακόμα και σε αυτό.\nΒαφεία Κιλκίς: Μια ιστορία που κρατάει 11 ολόκληρα...\nΈκκληση για έκτακτη προσφορά υγειονομικού υλικού\nΕκδήλωση Συλλόγου Γονεων 2ου Δημοτικού για σχολικό...\nΠολύκαστρο: Εκδήλωση με θέμα "Πρόληψη της βίας στο...\nΟμιλία-Συζήτηση «Το Κιλκίς μέσα από τις αρχαιότητέ...\nΈκθεση εικαστικών τμημάτων ενηλίκων της ΤΕΧΝΗΣ ΚΙΛ...\nΈνα χρυσό και δυο ασημένια μετάλλια για τον "Καραγ...\nΈναρξη ψηφιακής υπηρεσίας για εξετάσεις χορήγησης ...\nΕπίσκεψη 5ου δημοτικού σχολείου Κιλκίς στο Μουζάκι...\nΚιλκίς: Βοήθησαν 80χρονη σε μετακόμιση και τσίμπησ...\nΓεωργαντάς: Εκτός εξισωτικής οι κτηνοτρόφοι του Κι...\nΣυνεχίζει τις προπονήσεις η ακαδημία του Α.Π.Ο ΑΤΛ...\nΤίτλοι εφημερίδων, Τετάρτη 13 Μαΐου 2015


Local instructor-led live Creo training courses in Ελλάδα.\nCreo είναι μια σουίτα λογισμικού σχεδιασμού προϊόντων που χρησιμοποιείται από διακεκριμένους κατασκευαστές για να σχεδιάσει και να απεικονίσει φυσικά αντικείμενα.\nΣε αυτή την εκπαιδευτική άσκηση, οι συμμετέχοντες θα μάθουν τις βασικές ικανότητες μοντελοποίησης που απαιτούνται για την ολοκλήρωση μιας σειράς έργων 3D μοντελοποίησης που χρησιμοποιούν το Creo .\n- Δημιουργήστε ρεαλιστικά μέρη, συναρμολογήσεις και σχέδια.\n- Διαχείριση βασικών μοντέλων.\n- Οπτικοποιήστε και επικυρώστε τα σχέδια του προϊόντος.\n- Η εκπαίδευση θα πραγματοποιηθεί χρησιμοποιώντας την τελευταία έκδοση του Creo , εκτός αν ορίζεται διαφορετικά. Για να ζητήσετε μια συγκεκριμένη έκδοση, επικοινωνήστε μαζί μας για να κανονίσετε.


Αναπλ. Υπουργός Περιβάλλοντος Γ. Τσιρώνης: Με νέο σχέδιο για την Τριανταφυλλιά | Εφημερίδα Πρωινή\nΑναπλ. Υπουργός Περιβάλλοντος Γ. Τσιρώνης: Με νέο σχέδιο για την Τριανταφυλλιά\nΟ ΠΕΣΔΑ Δυτ. Ελλάδας προχωρά σε μικρότερης κλίμακας εργοστάσιο διαχείρισης\n«Εύσημα» στο Δήμο Πύργου για την ανακύκλωση – «Από παράδειγμα προς αποφυγή έγινε προς μίμηση»\nΜε τον εφιάλτη των σκουπιδιών να ανήκει στο παρελθόν, την ενδιάμεση λύση να λειτουργεί ιδανικά και την ανακύκλωση να σημειώνει ποσοστά ρεκόρ, ο αναπληρωτής Υπουργός Περιβάλλοντος και Ενέργειας Γιάννης Τσιρώνης, ανακοίνωσε χθες από τον Πύργο, ότι πλέον, το Εργοστάσιο Ολοκληρωμένης Διαχείρισης στη Τριανταφυλλιά, ανασχεδιάζεται από τον ΠΈΣΔΑ Δυτικής Ελλάδας σε πολύ μικρότερη κλίμακα από αυτή που αρχικά είχε σχεδιαστεί, καθώς τα μεγέθη των σύμμεικτων απορριμμάτων που παράγει η Ηλεία έχουν μειωθεί και όσο εντείνεται η ανακύκλωση, τόσο περισσότερο θα μικραίνουν και οι ποσότητες.\n«Σίγουρα αυτό που έχουμε πετύχει στην Τριανταφυλλιά είναι μια προσωρινή λύση αλλά μια προσωρινή σωστή λύση. Τα σκουπίδια αξιοποιούνται αυτή τη στιγμή. Ακόμα και τα σύμμικτα διαχωρίζονται σε ανακυκλώσιμα υλικά μικρότερης αξίας ενώ τα αποφάγια γίνονται χώμα με κομποστοποίηση και μπορεί να χρησιμοποιηθεί για να σκεπάσει το υπόλειμμα. Άρα γίνεται μια ολοκληρωμένη διαχείριση. Υπάρχουν τεχνολογίες για ενεργειακή αξιοποίηση του υπολείμματος, αν και το ιδανικό το λέμε, είναι αυτό που έχει ξεκινήσει αξιέπαινα ο δήμος Πύργου και που κάνει η Ελληνική Εταιρεία Αξιοποίησης Ανακύκλωσης. Να έχουμε όσο γίνεται λιγότερα σύμμικτα. Επειδή όμως αυτό το «λιγότερα» δε μπορεί να γίνει μηδέν, είναι φανερό ότι χρειάζεται μια ολοκληρωμένη κεντρική διαχείριση στη Τριανταφυλλιά.\nΒρισκόμαστε λοιπόν, σε πολύ καλή συνεργασία με τον ανάδοχο καθώς έχει διαπιστωθεί ότι δεν υπάρχουν 100 τόνοι την ημέρα, άρα τα σχέδια ενός εργοστασίου που θα διαχειρίζεται 100.000 τόνους το χρόνο ανήκουν στο παρελθόν. Το έργο θα ανασχεδιασθεί, θα πάει στις σωστές του διαστάσεις ώστε να μην δαπανήσουμε χρήματα για κάτι που δεν χρειαζόμαστε. Η Ευρωπαϊκή Οδηγία για το 2030 μιλάει ότι το σύμμικτο θα περιορισθεί στο 35%. Από τα σκουπίδια που παράγει εδώ η περιοχή αν το 35% είναι σύμμικτα θα έχουμε έναν πολύ καλό σχεδιασμό και το ΠΕΣΔΑ Δυτικής Ελλάδας σε αυτή την κατεύθυνση κινείται και σε αυτή την κατεύθυνση θα προχωρήσουμε. Ένα σχέδιο αναπροσαρμοσμένο στα μεγέθη που πλέον παράγουμε».\n«Από πρόβλημα ο Πύργος έγινε παράδειγμα»\nΑρχικά ο κ. Τσιρώνης, αναφέρθηκε στις «δύσκολες» συναντήσεις των προηγούμενων μηνών όταν προσπαθούσαν να δώσουν λύση στο μεγάλο πρόβλημα της πόλης με τα σκουπίδια τονίζοντας ότι τότε, ήταν λίγοι εκείνοι που πίστεψαν ότι υπάρχει οριστική λύση και όχι μπαλώματα, μπάλες και κρυφά θαψίματα στις ρεματιές. Μάλιστα, ευχαρίστησε τους Δημάρχους Πύργου και Ήλιδας και όλους όσους συνέδραμαν για την επίλυση του προβλήματος.\n«Από πρόβλημα ο Πύργος γίνεται παράδειγμα γιατί η λύση είναι η Κυκλική οικονομία. Ότι τίποτα δεν πετάμε, όλα είναι χρήσιμα και μπορούν κάπως να αξιοποιηθούν. Κάναμε μια όμορφη κουβέντα στη γιορτή και μπράβο στην Εταιρεία Αξιοποίησης Ανακύκλωσης γιατί εγώ πιστεύω πως δύο είναι οι ηλικίες, που είναι σύμμαχοι να αλλάξει η χώρα μορφή, τα μικρά παιδιά και οι γέροντες. Είναι θέμα χρόνου να χρεοκοπήσουν οι κοινωνίες των 50-60 τελευταίων χρόνων γιατί σπαταλούν πολύτιμους πόρους με το σύστημα παράγω – καταναλώνω – πετάω. Ευχαριστώ θερμά που αυτές τις βασικές αρχές δήμαρχε τις ενστερνίστηκες και πήγαμε να δώσουμε ουσιαστική λύση και όχι να κρύψουμε το πρόβλημα κάτω από το χαλάκι. Και πλέον προχωράμε παρακάτω που είναι η ολοκληρωμένη διαχείριση».\n«Αλματώδης αύξηση της ανακύκλωσης»\nΟ υπεύθυνος τμήματος μάρκετινγκ και επικοινωνίας με ΟΤΑ της Ελληνικής Εταιρείας Αξιοποίησης Ανακύκλωσης κ. Δημήτρης Παπασωτηρίου εξήρε την προσπάθεια του Δήμου Πύργου και κυρίως του αντιδημάρχου Διονύση Μπέλτσου, τονίζοντας ότι τα δυο τελευταία χρόνια κατέγραψαν ποσοστά ρεκόρ στην ανακύκλωση συσκευασιών.\n«Ο δήμος Πύργου αφού ανέβασε με μια τρομερή προσπάθεια τις ποσότητες που έστελνε στο Κέντρο Διαλογής και με πολλαπλά δρομολόγια εντός της ίδιας ημέρας – θέλω να πω πως δύσκολα βρίσκουμε τέτοια δημοτική αρχή τόσο πολύ δεσμευμένη πραγματικά στην υπόθεση της ανακύκλωσης. Αντιλαμβάνομαι ότι αυτό προήλθε και από μια συνειδητοποίηση στην προσπάθεια να λυθεί το γενικότερο πρόβλημα που υπήρχε εδώ και με μεγάλη χαρά ακούμε πως έχει λυθεί. Μέσα σε αυτά τα δυο χρόνια, διαπιστώθηκε αλματώδης αύξησης της ανακύκλωσης ενώ εντυπωσιακά αποτελέσματα έχει και ο κώδωνας γυαλιού. Θεωρώ λοιπόν, ότι ο Πύργος είναι σε πάρα πολύ καλό δρόμο, η συνεργασία μας είναι εξαιρετική και πολλά από αυτά, οφείλονται προφανώς στην δημοτική αρχή και στον αντιδήμαρχο Διονύση Μπέλτσο ο οποίος είναι πολύ επίμονος και ενοχλητικός και καλά κάνει και χαιρόμαστε αυτή την πίεση οποία είναι αποδοτική».\nΓ. Λιατσής: «Η ανακύκλωση είναι το αγκωνάρι της διαχείρισης»\nΝωρίτερα, τον αναπληρωτή Υπουργό Περιβάλλοντος και Ενέργειας καλωσόρισε με θερμά λόγια ο Δήμαρχος Πύργου Γαβρίλης Λιατσής, τονίζοντας ότι αναγνωρίζει στο πρόσωπο του ένα μεγάλο φίλο της πόλης, ο οποίος μαζί με τον Υπουργό Εσωτερικών και άλλους παράγοντες, στις δύσκολες στιγμές που πέρασε ο δήμος, του άπλωσαν χέρι βοήθειας. «Ο καθένας με τον τρόπο του, έχουν βάλει το χεράκι τους, και από παράδειγμα προς αποφυγή, ο Δήμος Πύργου έγινε παράδειγμα προς μίμηση σε όλη την Ελλάδα. Εσείς μας πείσατε, ότι η ανακύκλωση είναι το «αγκωνάρι» που πρέπει να ακουμπήσει το οικοδόμημα της διαχείρισης των απορριμμάτων. Από 2,5% πήγαμε την ανακύκλωση στο 30% και πλέον γνωρίζουμε τη διαδρομή για να φθάσουμε σύμφωνα και με τις οδηγίες, το 2020 στο 50%. Και αυτή τη διαδρομή τη μαθαίνουμε στα παιδιά, που είδατε σήμερα στη γιορτή μας. Είναι ανάγκη των καιρών μας να ζούμε με τη λογική ότι τα σκουπίδια είναι πλούτος. Όλοι αναγνωρίζουν την ανακύκλωση στη θεωρία αλλά δε ξέρουν πως μπορεί να γίνει πράξη. Μπορούμε εμείς στον Πύργο να τους δείξουμε πως γίνεται πράξη και να τους πούμε να σας εμπιστεύονται γιατί και εσείς και οι συνεργάτες σας το θέμα της ανακύκλωσης των περπατάτε με το πιο σωστό τρόπο συνεπικουρούμενοι με όλους τους εμπλεκόμενους».\nΔ. Μπαξεβανάκης: «Ώρα υλοποίησης του εθνικού σχεδιασμού»\nΠολύ σημαντική, χαρακτήρισε τη χθεσινή ημέρα, ο Ηλείος Βουλευτής του Σύριζα κ. Δημήτρης Μπαξεβανάκης επισημαίνοντας ότι ο εφιάλτης των σκουπιδιών αποτελεί παρελθόν με καθοριστική τη κυβερνητική συμβολή και πλέον οι Δήμοι Πύργου και Ολυμπίας βρίσκονται στην επόμενη μέρα. «Και επόμενη μέρα σημαίνει μείωση του όγκου των απορριμμάτων, σημαίνει ανακύκλωση και κομποστοποίηση. Σημαίνει εντέλει, την πλήρη εφαρμογή του εθνικού σχεδιασμού για τη διαχείριση. Τώρα πια κανένας μας δεν έχει δικαιολογία. Τα σκουπίδια το λέμε χρόνια, αλλά τώρα είναι η ώρα να το υλοποιήσουμε, δεν είναι για πέταμα. Ο δήμος Πύργου έχει μια αξιοσημείωτη συμβολή στην ώθηση της ανακύκλωσης, και εδώ όντως η συμβολή του αρμόδιου αντιδημάρχου Διονύση Μπέλτσου είναι καθοριστική και βέβαια έχει συμβάλει πολύ η δοκιμασία που πέρασε ο κόσμος στο να έχουμε όλοι συνειδητοποιηθεί και ευαισθητοποιηθεί αποφασιστικά μέσα από την ίδια μας την δύσκολη εμπειρία των τριών τελευταίων χρόνων. Δεν υπάρχει καμία δικαιολογία στις δημοτικές αρχές, στις περιφερειακές αρχές και σε όλους όσους κατέχουν οποιουδήποτε είδους δημόσιο αξίωμα. Θα είμαστε ασυγχώρητοι αν δεν υλοποιηθεί ο εθνικός σχεδιασμός. Οι φαραωνικές εγκαταστάσεις δεν χρειάζονται. Εγκαταστάσεις μικρής κλίμακας, μείωση του όγκου, αυτό είναι το μέλλον. Ότι συμβαίνει σε όλο τον κόσμο ήρθε η ώρα να συμβεί και στην Ελλάδα. Και μέσα από τα μικρά παιδιά, μέσα από τα σχολεία θα περάσει το μήνυμα αυτό παντού».\nΓ. Τσιρώνης για τις κατεδαφίσεις στη Στροφιλιά: Εφαλτήριο ανάπτυξης το Π.Δ. για τον Κυπαρισσιακό\nΕφαλτήριο ανάπτυξης, επισήμανε ότι θα αποτελέσει η εφαρμογή του Προεδρικού Διατάγματος για τον Κυπαρισσιακό, ο αναπλ. Υπουργός Περιβάλλοντος κ. Τσιρώνης τονίζοντας ότι η τουριστική ανάπτυξη της περιοχής θα σέβεται το μοναδικό τοπίο και θα είναι υψηλής ποιότητας.\nΌπως είπε, σήμερα η περιοχή είναι υποβαθμισμένη τουριστικά και αυτό που επιθυμούν είναι να αναβαθμιστεί με το σωστό τρόπο και όχι ακολουθώντας μοντέλα και ξεπερασμένες λογικές (τσιμέντα, ουρανοξύστες κτλ). «Δεν το θέλουμε, είναι κάτι που έχει αποτύχει, είναι κάτι που έχει ξεπεράσει τα όριά του παντού όπου έγινε άρα εμείς θα πάμε σε άλλη ποιότητα τουρισμού για να αξιοποιήσουμε ακριβώς την Ολυμπία, αυτό τον μοναδικό πευκώνα τις κουκουναριές, αυτή την μοναδική αμμουδιά τον Καϊάφα και όλο μέχρι την Κυπαρισσία αυτό το μοναδικό τοπίο που για την ταπεινή μου γνώμη – δεν το λέω επειδή είναι ο τόπος καταγωγής μου- είναι από τα μοναδικά, από τα ωραιότερα τοπία στον πλανήτη. Άρα αυτό το τοπίο είναι το μεγάλο μας εφαλτήριο για την ανάπτυξη».\nΕρωτηθείς για τις κατεδαφίσεις των κτηνοτροφικών εγκαταστάσεων των ακτημόνων της Στροφιλιάς, επισήμανε ότι δεν μπορεί να υπεισέλθει σε τελεσίδικες δικαστικές αποφάσεις που έγιναν πριν αναλάβουν τη διακυβέρνηση, τόνισε όμως, πως μοναδική θεραπεία σε τέτοιου είδους προβλήματα είναι οι δασικοί χάρτες και το δασολόγιο.\n«Με αυτούς θα μπορούμε άνετα να καταγράψουμε –και να είναι αποδεκτό από το ΣτΕ- ακόμα και τέτοιους άτυπους οικισμούς ορεσίβιων και δασωδών πληθυσμών ώστε να έχουν μια καλύτερη τύχη και να μην αντιμετωπίζονται έτσι επειδή δεν υπάρχουν δασικοί χάρτες. Αλλά αυτή τη στιγμή οι συγκεκριμένες αποφάσεις που εκτελέσθηκαν είναι τελεσίδικες αποφάσεις του Συμβουλίου της Επικρατείας οπότε εκεί πρέπει να σεβαστούμε και την προηγούμενη πραγματικότητα. Σίγουρα όμως αυτά τα πράγματα θα σταματήσουν να υπάρχουν με τους δασικούς χάρτες και έτσι δεν θα αδικείται κανένας».\n« Οι «Passepartout» στο… «HolyWood»!\nΓ’ Εθνική: ΠΑΟ Βάρδας- Παναχαϊκή 0-1 »


Καταστατική και Γενική Συνέλευση του Α.Σ. Ίκαρος Αγίου Γεωργίου Κερύνειας | Goal News Cy\nΑΛΛΑ ΣΠΟΡΑΛΛΑ ΑΘΛΗΜΑΤΑΚαταστατική και Γενική Συνέλευση του Α.Σ. Ίκαρος Αγίου Γεωργίου Κερύνειας\nΚαταστατική και Γενική Συνέλευση του Α.Σ. Ίκαρος Αγίου Γεωργίου Κερύνειας\nΚαλούνται τα μέλη του Αθλητικού Σωματείου Ίκαρος Αγίου Γεωργίου Κερύνειας σε Γενική και Καταστατική Συνέλευση στις 3 Ιουνίου 2019 και ώρα 7 μ.μ., στον Ναυτικό Όμιλο Κερύνειας, στη Λεμεσό.\nΗ Καταστατική Συνέλευση θα ασχοληθεί με αλλαγές στο καταστατικό, που να συνάδουν με τη νέα νομοθεσία για τα αθλητικά σωματεία.\nΗ Γενική Συνέλευση θα ασχοληθεί με θέματα που έχουν σχέση με την καλύτερη λειτουργία του σωματείου, τη δημιουργία χορευτικού συγκροτήματος «Ίκαρος», τη δημιουργία αθλητικής ομάδας για συμμετοχή σε μαραθώνιους δρόμους, τη δημιουργία τμήματος τοξοβολίας και διάφορα άλλα.